Veliki jubilej: Izložba o DUHOVNOM I KULTURNOM BLAGU manastira Prohor Pčinjski\nLokalne vesti - Sreda 22.01.2020 - 12:59\nU okviru jubilarne, 30. po redu Svetosavske nedelje, u Vranju je otvorena izložba o duhovnom i kulturnom blagu manastira prepodobnog Prohora Pčinjskog.\nIguman Metodije sa gradonačelnikom i komandantom 4. brigade FOTO: G. Mitić/OK Radio\nIzložbu su, povodom 950 godina od ustanovljenje ove svetinje juga Srbije, priredili Narodni muzej Vranje i Eparhija vranjska, a autori postavke su mr Jelena Atanasović i arhimandrit mr Metodije Marković, iguman manastira.\nPrema rečima Episkopa vranjskog Pahomija, izložba predstavlja ostatke ostataka bogatstva koje je postojalo u manastiru.\n- Na žalost, u vreme Prvog i Drugog svetskog rata, većina tog kulturnog bogatstva je odnešena iz svetinje i nikada nije vraćeno.\nMnoge rukopisne knjige koje su bile pohranjene u Narodnoj biblioteci u Beogradu su stradale prilikom bombardovanja prestonice 1941. godine – navodi Episkop vranjski.\nManastir Svetog Prohora Pčinjskog je, može se reći, jedan dragulj prvog milenijuma hrišćanstva na ovim prostorima, kazao je on.\nStoga, 950-godišnjica koju obeležavamo ove godine je veliki događaj, ne samo za naš kraj, već i za ceo drugi milenijum hrišćanstva.\nOvaj manastir je nepresušni izvor za istoriju srpske crkve, ali i države, te je, imajući u vidu značaj ovog jubileja, Sveti arhijerejski sinod je odlučio da ovogodišnje redovno zasedanje otvori u maju u manastiru Svetog Prohora Pčinjskog.\nTokom godine, biće obeležena i 700. godišnjica od obnove manastira koju je preduzeo kralj Milutin.\nPokrovitelj svih ovih jubileja i događaja koji će tim povodom biti organizovani biće predsednik Srbije Aleksandar Vučić, najavio je vladika Pahomije.\nNakon Vranja, izložba će biti priređena u Bujanovcu za Sretenje, a potom i u drugim mestima u Eparhiji vranjskoj.\nPostavku će moći da pogleda i publika u Beogradu, mada datum još uvek nije preciziran.


Vijeće naroda o Zakonu o nepokretnoj imovini koja se koristi za funkcionisanje javne vlasti | Trebinje Danas\nVijeće naroda o Zakonu o nepokretnoj imovini koja se koristi za funkcionisanje javne vlasti\n10.03.2022. u 09:57\nVijeće naroda Republike Srpske trebalo bi danas da razmatra Zakon o nepokretnoj imovini koja se koristi za funkcionisanje javne vlasti, u vezi sa odlukom o pokretanju postupka zaštite vitalnog nacionalnog interesa bošnjačkog naroda.\nPočetak sjednice Vijeća naroda zakazan je za 12.00 časova u prostorijama Narodne skupštine Republike Srpske u Banjaluci, najavljeno je iz Vijeća naroda.\nPo završetku sjednice predviđeno je saopštenje za medije.\nOvim aktom reguliše se svojina na nepokretnostima koje služe za funkcionisanje subjekata te vlasti, i to - Republike Srpske, jedinica lokalne samouprave, javnih preduzeća, javnih ustanova i drugih javnih službi čiji je osnivač Srpska, odnosno jedinica lokalne samouprave.


ITF Sheffield Muškarci parovi rezultati, Tenis ITF Muškarci - parovi - Rezultati.com\nITF Sheffield Muškarci parovi uživo, rezultati, ždrijebovi\nITF Sheffield Muškarci\nPOMOĆ: Nalazite se na ITF Sheffield Muškarci parovi rezultati stranici u Tenis/ITF Muškarci - parovi sekciji. Rezultati.com nudi ITF Sheffield Muškarci parovi uživo rezultate, konačne i parcijalne rezultate, ITF Sheffield Muškarci parovi ždrijebove i ITF Muškarci - parovi poredak. Osim ITF Sheffield Muškarci parovi rezultata možete pratiti preko 2000 teniskih turnira iz 70+ zemalja širom čitavog svijeta na Rezultati.com. Samo kliknite na kategoriju u lijevom meniju i izaberite vaš turnir. ITF Sheffield Muškarci parovi servis rezultata je u stvarnom vremenu, osvježava se uživo.


Vulin sa Voltersom: Formiranje vojske Kosova najveća pretnja za Balkan\nAleksandar Vulin na sastanku sa Tod Woltersom\nMinistar odbrane Aleksandar Vulin ocenio je danas da je saradnja tog resora i Vojske Srbije sa NATO-om pod okriljem Programa Partnerstvo za mir, "optimalni nivo" međusobnih odnosa, navodi se u saopćenju Ministarstva odbrane Srbije.\nOn je naveo da su najveća bezbednosna pretnja za mir na Balkanu formiranje "vojske Kosova" i "pokušaji stvaranja velike Albanije", navedeno je u saopćenju.\n"Za Srbiju KFOR predstavlja jedinu legitimnu oružanu formaciju na Kosovu i Metohiji i srpsko stanovništvo u pokrajini u njemu vidi jedini garant svoje bezbednosti...Zato je za Srbiju veoma zabrinjavajuće kada se umanjuje brojnost ili uloga KFOR-a", naveo je Vulin a prenelo Ministarstvo odbrane.\nGeneral Volters pohvalio je doprinos Ministarstva odbrane i Vojske Srbije u multinacionalnim operacijama pod mandatom EU i UN, s posebnim naglaskom na angažovanje pripadnika vojske u misiji u Libanu (UNIFIL) i dodao da NATO poštuje neutralnost Srbije.\nPredsedništvo Srbije: NATO komandant za saradnju KFOR-a i Vojske Srbije


Udruženje Oganj, Sime Igumanova 14, Beograd (Vračar) | PlanPlus.rs\nDežurni telefon noću, nedeljom i praznicima: 011/2459-820, 244-7743\nUdruženje krematista Oganj - propaganda kremacije kao ekološki opravdanog načina sahranjivanja\nUdruženje Oganj osnovao je 1904. godine dr Vojislav Kujundžić, u saradnji sa drugim srpskim lekarima i na inicijativu našeg velikog pesnika i lekara Jovana Jovanovića Zmaja. Oganj prvo ekološko udruženje u Srbiji čija je delatnost u oblasti zaštite životne sredine.\n1987. godine Udruženje je osnovalo SOLIDARNI FOND koji svim građanima omogućava da u toku života obezbede dostojanstvenu klasičnu sahranu ili kremaciju i na taj način svoje najbliže oslobode organizacionih i finansijskih problema. Solidarni fond otvoren je za sve građane i naročito je značajan za one koji žive sami jer su im deca u inostranstvu ili iz drugih razloga.\nOpcije uplate su:\ndo 60 godina - mesečna uplata je 1.000 dinara – otplaćuje se 20 godina (ili 10 godina uz ček od penzije). Pravo da Oganj organizuje i plati kompletne troškove sahrane, stiče se posle pet godina članstva;\ndo 75 godina - kompletna uplata je 76.000,00 dinara ili 36.000,00 dinara (uz ček od penzije). Plaćanje odjednom ili u 8 mesečnih rata. Pravo da Oganj organizuje i plati kompletne troškove sahrane stiče se mesec dana po isplati troškova;\npreko 75 godina - kompletna uplata je 92.000,00 dinara ili 52.000,00 (uz ček od penzije). Plaćanje odjednom ili u 8 mesečnih rata. Pravo da Oganj organizuje i plati kompletne troškove sahrane stiče se mesec dana po isplati troškova;\nZa plaćanje odjednom, odobravamo popust 4.000,00 din.\nPenzioneri imaju popust 20% uz SENIOR KARTICU.\nTroškovi koje Oganj plaća za članove su: prevoz u Beogradu, kompletna pogrebna oprema, posmrtne liste, korišćenje kapele ili sale za ispraćaj, sahrana u porodični grob ili novo grobno mesto sa uplatom za održavanja groba za prvu godinu korišćenja ili kremacija sa polaganjem urne u vrt sećanja, postojeći grob ili porodično mesto za urnu (kolumbarijum ili rozarijum).\nTelefonskim pozivom u toku 24h možete obezbediti preuzmanje dokumentacije od porodice ili staratelja preminulog, pribavljanje izvoda iz matične knjige umrlih (u Beogradu, Novom Sadu i Nišu), naručivanje prevoza i pogrebne opreme, zakazivanje sahrane ili zakazivanje kremacije, štampanje posmrtne liste i prevoz umrlih.


Danas izricanje presude po tužbi Starovlaha protiv BiH - Klix.ba\nSud BiH danas bi trebalo da izrekne presudu u procesu koji se vodi po tužbi pravoslavnog sveštenika Jeremije Starovlaha i njegovog sina Aleksandra protiv BiH.\nSud BiH odgodio je 27. septembra najavljeno izricanje presude iz tehničkih razloga.\nMiljko Pucar, pravni zastupnik Jeremije i Aleksandra Starovlaha, ranije je rekao da očekuje da će Sud BiH udovoljiti tužbenom zahtjevu i utvrditi da je BiH odgovorna za zločin koji su Nato snage učinile 1. aprila 2004. godine, kada su u potrazi za bivšim predsjednikom Republike Srpske Radovanom Karadžićem u Parohijskom domu na Palama brutalno pretukle njegove klijente.\nPucar je uputio zahtjeve za naknadu štete koji su, kako je ranije naveo, uobičajeni na osnovu evropskih konvencija i deklaracija donesenih u Savjetu Evrope i UN.\n"Smatramo da je ovo nespecifičan slučaj i da porodici Starovlah treba dati naknadu zato što niko nije odgovarao za zločin koji je nad njima počinjen, zato što su zlostavljani i mučeni i zato što je napadnut Parohijski dom. Tačno je da naš Zakon o obligacionim odnosima ne predviđa takvu vrstu odštete, ali smatram da evropska konvencija u tom smislu treba direktno da se primijeni i da im se dodijeli pravična i adekvatna naknada", rekao je Pucar nakon posljednjeg ročišta.\nOn je podsjetio da su svjedoci, predstavnici Ministarstva inostranih poslova i Ministarstva pravde BiH, koji je i član arbitražnog suda po Tehničkom sporazumu između BiH i Nato, jasno izjavili da je porodica Starovlah sve učinila da se ispoštuju sve procedure, a koje je Nato odbio.\n"BiH je dala imunitet NATO-u, zbog čega u ovom slučaju ona mora da odgovara. Zbog toga prijedlog tužene strane da se odbije zahtjev po kojem se traži da BiH isplati štetu porodici Starovlah, ne stoji. Nažalost, građani BiH će za to neposredno odgovarati, ali porodica Starovlah za to nije kriva", rekao je Pucar.\nPomoćnik pravobranioca BiH Nađa Hozić ranije je istakla da smatra kako tužilac nije dokazao materijalnu štetu kako je zatražio službenim zahtjevom, navodeći da on mora biti sačinjen na osnovu Zakona o zdravstvenom i penzionom osiguranju RS i Zakona o socijalnoj zaštiti.\n"Jeremija Starovlah nije bio u radnom odnosu, on je imao ugovor sa crkvom, a kod Aleksandra, čije liječenje još traje, ishitreno je utvrđena radna nesposobnost na osnovu mišljenja samo jednog ljekara. Tužioci su samoinicijativno koristili banjske usluge, bez konsultacija ljekara, a troškovi liječenja nisu objektivni", rekla je Hozićeva.\nO presudi koja će danas biti donesena obje strane biće obaviještene pisanim putem.


Prva repriza “Ženidbe“ u utorak 15. novembra - Far\nNakon veoma uspešne premijere predstave „Ženidba“, kojom je otvoren ovogodišnji „Balkan teatar fest“, prva repriza Gogoljeve komedije u režiji mlade rediteljke Tamare Jankov najavljena je za utorak, 15. novembar. U ulogama junaka iz dela poznatog ruskog dramaturga pred dimitrovgradskom publikom po drugi put će se predstaviti glumci Pozorišta „Hristo Botev“ – Jelena Kitanov, Sonja Stanulov, Nadica Ivanov, Milan Andrejević, Srđan Hristov, Slavča Antov, Delča Gigov, Nikolinka Rančev i Dragoljub Pejčev, kao i Dragan Videnov i Nenad Gmitrov. Predstava počinje u 19:30 časova, a karte po ceni od 150 dinara mogu se kupiti u Centru za kulturu u Dimitrovgradu.\nNikolajča Manov, direktor Centra za kulturu, kaže da će svi prihodi koji budu prikupljeni prodajom ulaznica biti iskorišćeni u humanitarne svrhe. U pitanju je zajednička humanitarna akcija Crvenog krsta Dimitrovgrad, Centra za kulturu i RT Caribrod, kojom će biti ukazana pomoć dimitrovgrađanki Ivani Petrov, kojoj je neophodan novac za lečenje teške bolesti.\nPrva repriza „Ženidbe“ u humanitarne svrhe 27 март – Световен ден на театъра: „Женитба“ отново пред димитровградчани Odlično izvođenje predstave “Ženidba” dimitrovgradskog teatra na festivalu u Lebanu – Večeras proglašenje pobednika Predstava „Ženidba“ pozorišta „Hristo Botev“ iz Dimitrovgrada osvojila 3 nagrade u Lebanu\ncaribrodCentar za kulturu DimitrovgradCrveni krst DimitrovgradDimitrovgradPozorište Hristo BotevpredstavaRT CaribrodTamara JankovŽenidba


Javnobeležničke komore Srbije i Francuske nastavile saradnju u oblasti digitalizacije\nBeta 11. oktobra 2021. 17:45\nJavnobeležničke komore Srbije i Francuske obnovile su danas saradnju u oblasti digitalizacije i tako nastavile saradnju na razvoju digitalnih alata i unapredjenju rada javnih beležnika.\n„Današnjim potpisom mi smo potvrdili odlučnost da realizujemo projekte koje smo započeli u oblasti digitalizacije javnog beležništva sa našim kolegama i prijateljima iz Francuske“, rekao je posle potpisivanja Memoranduma predsednik Javnobeležničke komore Srbije (JKS) Srbislav Cvejić, a preneo JKS.\nCvejić je istakao da francusko javno beležništvo sa JKS-om „nesebično“ deli znanje i iskustvo, koje je pandemija korona virusa samo usporila, ali ne i prekinula.\nIzaslanik Visokog saveta javnog beležništva Francuske zadužen za saradnju sa Srbijom Stefan Zečević kazao je da postoji zajednički interes da se promoviše saradnja u javnobeležničkoj oblasti.\n„Sada postoji potreba da ubrzamo rad na razvoju digitalnih alata koje će koristiti javni beležnici i koji će biti u interesu države i gradjana. Siguran sam da ćemo u tome uspeti, a potvrda nam je već stigla, pošto smo danas prisustvovali prezentaciji plana izrade aplikacije eNotar“, rekao je Zečević.\nMinistarstvo pravde Srbije, JKS i Visoki savet javnih beležnika Francuske prvu put su potpisali Memorandum o saradnji u oblasti digitalizacije u julu 2019. godine.\nAplikacija eNotar, na čijem razvoju radi Pošta Srbije u okviru projekta iz Memoranduma, predstavljena je danas uoči obnavljanja potpisa na Memorandumu, na sastanku sa predstavnicima JKS i Visokog saveta javnog beležništva Francuske.


Intervju sa Mladenom Mrdaljem - Teaching Academy\nHome » Članci » Intervju sa Mladenom Mrdaljem 28 Jul\nTeachingAcademy: Šta zbližava uloge projektnog menadžera i univerzitetskog profesora (ima li prenosivih veština)? Dr Mrdalj: Šta god neko mislio, predavanje na univerzitetu zahteva određene društvene veštine, ukoliko čovek želi da obavlja taj posao valjano. Trebalo bi da budete u stanju da „čitate” svoje studente i shvatite kada izgubite njihovu pažnju. Takođe, ocenjivanje je teže nego što se čini, jer često nije jednostavno uveriti studente da su njihove ocene objektivne. A one to ni ne mogu da budu, naročito u društvenim naukama. Dakle, sposobnost da radite sa ljudima i podstaknete dvosmernu saradnju je od suštinskog značaja. Isto važi za upravljanje projektima, pogotovo kada radite na dovođenju stručnjaka na konferenciju na kojoj neće biti plaćeni. Struktura podsticaja se razlikuje, ne možete im pretiti ocenama kao što možete studentima (haha). Ali, sposobnost da razumete ljude sa kojima radite je neophodna koliko i u radu sa studentima. Kako mnogi profesori imaju običaj da pričaju više nego da slušaju, ljudi često pretpostave da profesori ne bi bili dobri u upravljanju projektima. Međutim, to nije uvek slučaj.


Škola plivanja i vaterpola na bazenu\nProslavljeni vaterpolista Nikola Rađen zajedno sa članovima Akademije sportova „Crvena zvezda“ će u narednih pet dana mališanima sa centralnog Kosova pokazati osnovne tehnike plivanja i vaterpola.\n„Mi smo došli na ideju da pokrenemo Akademiju sportova Crvena zvezda i da ovo leto bude radno za nas. Jako smo ponosi i zadovoljni što imamo priliku da budemo u Gračanici i da radimo sa ovoliko mališana. Njih stotinak imaće priliku da u narednih pet dana uči tehnike plivanja i vaterpola, razdvojićemo ih u dve grupe, na starije i mlađe i svako dete imaće pravilan tretman i pažnju trenera koji rade ovde u kampu“, kazao je vaterpolista, Nikola Rađen.\nOn dodaje da svako dete ima pravo da se bavi sportom i da će im u narednih pet dana kroz ovu školu to omogućiti.\n„Ovde smo došli da se svakom detetu posvetimo i damo priliku da jednog dana bude šampion ili da zaigra vaterpolo, ili da zapliva. Mislim da svako dete zaslužuje priliku, i to je naša ideje i ono čime želimo da se bavimo“.\nCilj škole plivanja i vaterpola je da postane tradicija u Gračanici i da se svakog leta organizuju treninzi na bazenu „Hacijenda“, ukoliko uslovi to budu omogućavali.\n„Dogovor je da svako leto dolazimo ovde i radimo sa mališanima, zimi da mališani iz Gračanice dolaze u Beograd, gde će takođe raditi školu vaterpola i plivanja, kazao je Rađen“.\nTreneri napominju da su kod dece prepoznali potencijal.\n„Naš glavni cilj jeste da naučimo decu osnovnim stvarima kako bi mogli da se snalaze u vodi, kako bismo ih naučili osnovnim vežbama i stilovima plivanja“, naveo je koordinator Akademije vodenih sportova „Crvene zvezde“, Aleksandar Milojević.\n„Vidi se da deca imaju potencijala, ali videćemo kako se snalaze, koliko i šta znaju. Vidimo da se lepo igraju sa loptom, znaju neke osnove, a mi ćemo to malo da doradimo“, dodao je Milojević.\nMališani će biti raspoređeni u dve grupe, na plivače i neplivače, ali i po starosnoj kategoriji, od 7 do 12, i od 13 do 17 godina. Oni su bili vidno raspoloženi i srećni zbog početka škole, ali i zbog činjenice da će ih u narednih nekoliko dana trenirati Nikola Rađen.\n„Mislim da ću da naučim dobro da plivam“, rekla je Petra Popović.\n„Očekujem da naučim da igram vaterpolo. Moj omiljeni igrač je Aleksandar Šapić“, kazala je Vasilija Ristić.\n„Srećan sam zbog ove škole, znam da plivam i volim vaterpolo. Moj omiljeni igrač je moj brat“, kazao je Đorđe Dimić.\n„Jako sam srećna što se otvorila ova škola i što će da nas uči Nikola Rađen, jako ga volim i ponekada gledam vaterpolo“, rekla je Tara Dimitrijević.\nPrvom treningu prisustvovao je i predsednik Opštine Gračanica, Srđan Popović, ističući da će ovakvih aktivnosti biti i u budućnosti.\n„Ovo je prelep prizor, pored svih ovih incidenata koji se dešavaju na Kosovu i Metohiji, Opština Gračanica je priredila nešto veličanstveno za mališane. Veoma mi je drago da se ovoliko dece prijavilo na Akademiju za vaterpolo. Mislim da će ovo mnogo značiti našoj deci, a mogu da obećam da ćemo ovakve aktivnosti organizovati i u budućnosti“, rekao je Popović i zahvalio se Nikoli Rađenu na organizaciji.\nPo završteku škole, u nedelju uveče biće odigrana utakmica gde će svi učesnici kampa i škole imati prilike da pokažu stečene veštine tokom petodnevne škole plivanja i vaterpola.


Podrška deci oboleloj od raka i u Novom Sadu - Novi Sad\nPodrška deci oboleloj od raka i u Novom Sadu\n14:02:00 13.02.2018, Komentara: 0\nNovi Sad – Novi Sad je jedan od gradova u kojima će širom Srbije biti obeležen 15. februar, svetski dan dece obolele od raka. Tog dana će Nacionalno udruženje roditelja dece obolele od raka - NURDOR organizovati humanitarne skupove na trgovima, u glavnim ulicama i šetalištima u više od 40 gradova širom Srbije.\nManifestacija će biti organizovana od 12 do 14 časova. Tačno u 13 časova biće pušteni baloni podrške za sve mališane koji se leče i u znak sećanja na one male superheroje koji više nisu sa nama.\nJedno dete u Srbiji dnevno oboli od raka, dok na nedeljnom nivou jedno dete, nažalost, premine. Svaki izgubljeni život je previše i izgradnja hemato-onkološkog odeljenja bi trebala da popravi poražavajuću statistiku.\nOsim u Beogradu i Novom Sadu, humanitarne akcije podrške NURDOR će organizovati i u Nišu, Kragujevcu, Čačku, Užicu, Subotici, Kraljevu, Paraćinu, Smederevu, Zrenjaninu, Šapcu, Smederevskoj Palanci, Topoli, Aranđelovcu, Ivanjici, Požarevcu, Valjevu, Ubu, Malom Zvorniku, Rekovcu, Prijepolju, Kladovu, Trsteniku, Rumi, Kikindi, Somboru, Sremskoj Mitrovici, Leskovcu, Vršcu, Pirotu, Aleksincu, Vranju, Žablju, Lebanu, Prokuplju, Novom Pazaru, Surdulici, Boru i Vrnjačkoj Banji.\nNURDOR već dve godine sprovodi kampanju „I ja se borim“ koja ima za cilj veću vidljivost problema malignih oboljenja kod dece i postizanje većeg senzibiliteta društvene zajednice za ovo pitanje. Kroz kampanju podstiču kako pojedince, tako i kompanije na aktivno uzimanje učešća u projektima kojima zajednički olakšavamo hrabrim mališanima i njihovim roditeljima proces lečenja.\nPodrška se može dati na licu mesta, kupovinom narukvica, ali i slanjem SMS-a na broj 1150. Cena poruke je 100 dinara i važi za sve mreže.\nMeđu rešenjima za Spens izgradnja sportskog hotela, pretvaranje dela prostora u vrtiće, poslovne inkubatore\nVeći deo sremske strane grada bez vode u sredu\nPritisak: 1010. mb\nSre 1° - 13° Pretežno sunčano\nČet 1° - 12° Promenljivo oblačno


Izveštaj o trafikingu: Srbija i Crna Gora još ne zadovoljavaju minimum standarda u ključnim oblastima\nARHIVA - Zgrada Stejt departmenta u Vašingtonu (Foto: hoto by Alastair Pike / AFP)\nVlada Srbije ne zadovoljava u potpunosti minimum standarda za eliminaciju trgovine ljudima, ali ulaže značajne napore da to učini, konstatovano je u godišnjem izveštaju Stejt departmenta o trgovini ljudima u svetu koji je u četvrtak u Vašingtonu predstavio američki državni sekretar Entoni Blinken.\nU izveštaju se navodi da je vlada pojačala napore u odnosu na prethodnu godinu, imajući u vidu uticaj pandemije Kovida 19 na njene kapacitete za borbiu protiv trafikinga, i da zbog toga ostaje zemlja drugog od tri nivoa kategorizacije.\nNapori Srbije, kako se navodi, obuhvatali su izricanje većeg broja presuda krijumčarima i identifikaciju većeg broja žrtava. Vlada je takođe uložila više resursa u Centar za zaštiitu žrtava trgovine ljudima (CPTV), a sudije su odobrile "status posebno osetljivih svedoka" za veći broj žrtava, navodi Stejt department.\nSrbiji se između ostalog preporučuje da odlučno istražuje, krivično goni i osudi krijumčare, uključujući i zvaničnike koji su saučesnici, i da izrekne adekvatne kazne. Takođe bi trebalo da poveća napore za proaktivnu identifikaciju žrtava, i među migrantima, pojedincima u industriji seksa, izbeglicama, azilantima i maloletnom decom koja prose na ulicama.\nPreporučuje se i izdvajanje adekvatnih sredstava za Centar za zaštitu žrtava trgovine ljudima da bi zvanično identifikovao i zaštitio žrtve i za nevladine organizacije koje pomažu žrtvama. Među preporukama su i zaštita privatnosti žrtava, obezbeđenje pravnih zastupnika, obuka istražitelja, tužilaca i sudija i uspostavljanje mehanizama za prosleđivanje slučajeva obučenim sudijama i tužiocima. Preporučuje se i puna implementacija smernica za sprečavanje kažnjavanja žrtava trgovine ljudima za krivična dela koja su direktan rezultat trafikinga.\nŽrtve trafikinga u Srbiji su žene koje krijumčari koriste kao seksualno roblje u zemlji, ali se one krijumčare i širom Evrope, posebno u Austriju, Nemačku, Italiju i Tursku. Muškarci iz Srbije se koriste kao radna snaga, posebno u sektoru građevinarstva, u evropskim zemljama (uključujući Austriju, Belgiju, Hrvatsku, Francusku, Nemačku, Italiju, Luksembrug, Crnu Goru, Rusiju i Švajcarsku) i u Ujedinjenim Arapskim Emiratima.\nKrijumčari eksploatišu i decu iz Srbije, posebno Rome, kao seksualno roblje ili neplaćene radnike, a primoravaju ih i da prose i bave se sitnim kriminalom. Strane žrtve identifikovane u Srbiji potiču iz Albanije, Kameruna, Hrvatske Danske, Nemačke, Malija, Nigerije, Severne Makedonije i Pakistana. Hiljade migranata i izbeglica sa Bliskog istoka, iz Afrike i Azije koje su u tranzitu kroz Srbiju ili nisu u mogućnosti da je napuste, potencijalne su žrtve trgovine ljudima, konstatuje se u izveštaju Državnog sekretarijata.\nKosovo je, prema izveštaju Stejt departmenta, takođe zemlja druge grupe koja u potpunosti ne zadovoljava minimum standarda u eliminaciji trgovine ljudima, ali ulaže značajne napore da to uradi. I Vlada Kosova je, kako se ocenjuje, pojačala napore u odnosu na prethodnu godinu, imajući u vidu uticaj pandemije na borbu protivv trafikinga. Ti napori su obuhvatali usvajanje novih standardnih operativnih procedura da bi se povećala efikasnost krivičnog gonjenja odgovornih, te povećanje resursa za zaštitu žrtava, uključujući sredstva za skloništa za žrtve trgovine ljudima, kojima upravljaju nevladine organizacije i vlada.\nMeđutim, ističe se da vlada nije ispunila minimum standarda u nekoliko ključnih oblasti - osudila je manji broj krijumčara, a sudije i dalje nisu izrekle adekvatne kaze osuđenima, nije bilo smernica za identifikaciju žrtava prisilnog prosjačenja, naročito dece, a zbog pandemije se nisu redovno održavali sastanci Nacionalne agencije za borbu protiv trgovine ljudima, dok nije usvojena ni nacionalna strategija za 2020-2024.\nKosovu se takođe preporučuje da odlučno istražuje, krivično goni i osuđuje krijumčare, uključujući i zvaničnike koji su saučesnici, te da osuđenima izriče odgovarajuće zatvorske kazne. Stejt department u izveštaju ocenjuje i da bi Kosovo trebalo da utvrdi smernice i pojača napore za identifikaciju i pomoć deci koja se prisiljavaju da prose, da usvoji nacionalnu strategiju i akcioni plan za borbu protiv trgovine ljudima, rasporedi obučene tužioce i sudije u svakom regionu da se bave slučajevima trafikinga i da sa lokalnim vlastima radi na jačanju zaštite žrtava širom Kosova, a naročito u opštinama na sjeveru.\nVlada Crne Gore, prema oceni Stejt departmenta, takođe ne ispunjava u potpunosti minimum standarda za eliminaciju trgovine ljudima, ali ulaže značajne napore da to učini. Vlada je pojačala napore u odnosu na prethodnu godinu, imajući u vidu uticaj pandemije Kovida 19 na njene kapacitete u borbi protiv trafikinga, i zbog toga takođe ostaje na drugom nivou, navodi se u izveštaju i dodaje da su ti napori obuhvatali izricanje većeg broja presuda optuženima i identifikaciju većeg broja žrtava.\nMeđutim, ocenjuje se da vlada nije ispunila minimum standarda u nekoliko ključnih oblasti: istraživala je manji broj osumnjičenih i izrekla presude manjem broju krijumčara, policija je odbijala da žrtve uputi na organizacije koje im pružaju pomoć zbog mera za suzbijanje pandemije koronavirusa i zahtevala karantin za žrtve od 28 dana, tokom kojeg su bile suočene sa porodičnim nasiljem.\nCrnoj Gori se preporučuje da odlučno istraži, krivično goni i osudi krijumčare, da utvrdi mere za zaštitu identiteta žrtava i privatnosti u skloništu i da osigura da ono poštuje najviše standarde kada je reč o zaštiti žrtava. Stejt department smatra i da bi Crna Gora, između ostalog, trebalo da uspostavi i primeni procedure za brzu i bezbednu identifikaciju žrtava, da dodatno obuči sudije, tužioce i policiju za istragu trafikinga i krivično gonjenje odgovornih, da žrtvama omogući pristup iskusnim advokatima i da ih zaštiti od zastrašivanja i pretnji.\nU izveštaju se navod da su krijumčari u Crnoj Gori uglavnom muškarci od 25 do 49 godina koji su pripadnici organizovanih kriminalnih grupa aktivnih na Zapadnom Balkanu. Žrtve trgovine ljudima su uglavnom žene i devojčice iz Crne Gore, susednih zemalja i u manjem obimu iz istočno-evropskih država.\nKrijumčari koriste žrtve u ugostiteljstvu, uključujući barove, restorane, noćne klubove i kafiće. Deca, naročito Romi, Aškalije i Egipćani, prinuđena su da prosjače, a mlade Romkinje se prinuđene na brakove i prisilni rad u romskim zajednicama u Crnoj Gori, kao i u manjem obimu u Albaniji, Nemačkoj i na Kosovu. Migranti is susednih zemalja su potencijalne žrtve prisilnog rada, naročito tokom letnje turističke sezone, naglašava se u izveštaju Stejt departmenta.\nPandemija otežala borbu protiv trgovine ljudima\nMeđu zemljama koje su na najnižem, trećem nivou (koje ne ispunjavaju mimimum standarda za eliminaciju trgovine ljudima i ne ulažu značajne napore da to učine) su Avganistan, Kina, Kuba, Iran, Severna Koreja, Rusija, Sirija, Avganistan i Venecuela.\nU izveštaju Stejt departmenta navedeno je i da se trgovina ljudima održava zbog diskriminacija što je, prema oceni agencije Rojters, prvi put da su povezana ta dva problema. Državni sekretar je u izveštaju naveo da sistemski rasizam stvara nejednakosti, što podriva borbu Vašingtona protiv trafikinga.\n"Ako smo ozbiljni u pogledu okončanja trgovine ljudima moramo da se borimo i protiv sistemskog rasizma, seksizma i drugih oblika diskriminacije", naglasio je Blinken.\nStejt department u godišnjem izveštaju takođe ocenjuje da su zbog pandemije Kovida 19 stvoreni uslovi za povećenje broja ljudi koji su bili izloženi trafikingu i da su poremećeni postojeći i budući planovi za borbu protiv trgovine ljudima.\nVlade su preusmeravale sredstva na suzbijanje pandemije, često na uštrb borbe protiv trafikinga što je, kako ocenjuje Stejt department, rezultiralo smanjenim merama zaštite žrtava, te ometanjem istraga i krivičnog gonjenja krijumčara koji su se istovremeno brzo adaptirali na situaciju izazvanu pandemijom.\nZbog ekonomskih i socijalnih problema, izazvanim pandemijom, i mera za njeno suzbijanje, ranjive i marginalizovane populaciije su bile u još većoj opasnosti, ističe se u izveštaju i dodaje da se to odnosilo na žene, decu, ljude pogođenj ograničenjima na putovanja i karantinom, zajednice u područjima gdje je snabdevanje hranom neizvesno, žrtve trgovine ljudima i građane koje je direktno ili indirektno pogodio poremećaj ekonomskih aktivnosti.


Turska i SAD nastavljaju razgovore o sigurnosti na glavnom aerodromu u Afganistanu\nMinistar odbrane Republike Turske Hulusi Akar saopćio je da delegacije Turske i Sjedinjenih Američkih Država (SAD) nastavljaju razgovore o sigurnosti Međunarodnog aerodroma u Kabulu nakon najavlenog potpunog povlačenja američkih snaga iz Afganistana.\n“Do sada nije donesena nikakva konačna odluka“, kazao je resorni turski ministar Akar nakon službenih posjeta Kirgistanu i Tadžikistanu.\nAkar je kazao da će o ishodima tih razgovora biti raspravljano i na sastanku kojim će predsjedavati turski predsjednik Recep Tayyip Erdogan.\n“Mi ćemo sprovesti plan nakon odobrenja predsjednika“, kazao je Akar.\nDelegacije američkog State Departmenta i zvaničnika Pentagona doputovala je prošle sedmice u Ankaru kako bi s turskim kolegama razgovarala o napretku u naporima da se Međunarodni aerodrom “Hamid Karzai“ u Kabulu održi u funkciji nakon povlačenja američke vojske koje je najavljeno do 11. septembra.\nSituacija u Afganistanu usložnila se nakon što je američki predsjednik Joe Biden najavio da će se sve američke snage povući iz te ratom zahvaćene zemlje do 11. septembra, a saveznici NATO-a su najavili da će učiniti isto.\nBiden i turski predsjednik Erdogan razgovarali su o tom pitanju na marginama nedavnog samita lidera NATO-a u Briselu.\nTurska već šest godina vodi vojne i logističke operacije aerodroma u Kabulu u okviru Misije odlučne podrške koju vodi NATO.\nTags\t#Afganistan\t#sad\t#Turska\nFilipini: Masovna evakuacija više hiljada ljudi zbog aktivnosti vulkana Taal\nPotrebno ubrzati implementaciju odobrenih sredstava EBRD-a za izgradnju koridrora 5C


RTS :: Vesić: Ugostiteljima kirije dva meseca manje za 50 odsto\nKoronavirus u Srbiji Vesić: Ugostiteljima kirije dva meseca manje za 50 odsto\nsreda, 02. dec 2020, 13:26 -> 13:54\nVesić: Ugostiteljima kirije dva meseca manje za 50 odsto\nGrad Beograd će narednih dana doneti odluku da se ugostiteljima koji koriste gradski poslovni prostor smanje kirije za 50 odsto u decembru ove i januaru sledeće godine, najavio je zamenik gradonačelnika Goran Vesić.\nVesić je rekao da će gradske vlasti doneti odluku o pomoći ugostiteljima kojima je od 24. novembra radno vreme ograničeno do 18 sati, tako da oni koji koriste gradski poslovni prostor kirije za naredna dva meseca plaćaju upola cene.\n"To će Grad Beograd koštati oko 350.000 evra i to će biti naša pomoć ugostiteljima tokom epidemije koronavirusa, kako bi mogli da isplaćuju makar minimalne plate svojim zaposlenima da ne bi ostali bez posla", rekao je Vesić za Tanjug.\nApelovao je na privatne vlasnike kod kojih su ugostitelji u zakupu da im takođe smanje kirije jer je, kaže, bolje da na taj način pomognu zakupcima kako bi i dalje mogli da nastave da plaćaju kirije i rade.\nKako je ranije saopšteno, Vlada Srbije trebalo bi na sutrašnjoj sednici da usvoji nove mere za borbu protiv koronavirusa koje, između ostalog, podrazumevaju da će ugostiteljski objekti i objekti uslužnih delatnosti moći da rade do 17 sati radnim danima, dok će im vikendom rad biti zabranjen.\nVesić kaže da će Grad Beograd poštovati svaku odluku vlade i sprovesti sve mere koje bude donela na predlog medicinskog dela Kriznog štaba.\n"Poštujemo sve što bude predloženo u cilju epidemiološke zaštite. Razumemo da struka ne vidi drugi način za borbu protiv korone osim dodatnih restrikcija, ali moramo da upozorimo, kao Grad Beograd, da ovakve restrikcije ugrožavaju radna mesta ljudi koji rade u sektoru usluga - ugostitelja, frizera...To je nešto što moramo otvoreno da kažemo, jer ćemo na taj način imati dodatne probleme, kada su u pitanju radna mesta građana u sektoru usluga", rekao je pomoćnik gradonačelnika.\nVesić je pozvao sve da nose zaštitne maske i maksimalno smanje socijalne kontakte, kako bi imali manje zaraženih i što pre se vratili normalnom životu.\nPreminulo još 19 pacijenata, koronavirus potvrđen kod 1.483 osobe


FIPA: Povećati priliv investicija iz Kanade - INFORMACIJA JE KAPITAL - Capital.ba\n16. nov. 2017. 15:40 Objavljeno u OSTALO\nDirektor FIPA-e Gordan Milinić je upoznao ambasadora Lalića o radu Agencije na privlačenju stranih investicija i promociji BiH kao lokacije za investiranje, te mogućnostima za ulaganje u BiH.\nIstaknuto je da dosadašnje investicije iz Kanade nisu na zadovoljavajućem nivou kao ni trgovinska razmjera, te da ekonomska diplomatija treba dati svoj doprinos popravljanju situacije u tim oblastima.\nOd ambasadora se očekuje da uspostavi saradnju s privrednom komorom Kanade, privrednim strukovnim udruženjima i ostalim relevantnim institucijama kako bi pokušao animirati kanadsku privrednu zajednicu na investiranje u BiH.\nTakođe, očekuje se uspostavljanje kontakata sa bh. dijasporom u Kanadi radi saradnje na ekonomskom planu, saopšteno je iz FIPA-e. Fena\nKljučne riječi: fipa, kanada, priliv investicija, strana ulaganja\nMilinić i Jovanović potpisali Memorandum o razumijevanju\nU Mostaru sastanak o stranim ulaganjima\nInvestitori bježe iz BiH\nMilić i Kuper o unapređenju stranih ulaganja


Policija u Kladovu pronašla 21 iregularnog migranta\nKladovska policija uhapsila je pet osoba osumnjičenih za krijumčarenje iregularnih migranata i tom prilikom pronašla 21 iregularnog migranta.\nPripadnici Ministarstva unutrašnjih poslova u Кladovu, u saradnji sa stanicom granične policije u tom mestu, u pojačanoj akciji usmerenoj na suzbijanje krijumčarenja iregularnih migranata, uhapsili su E. B. (1977.), S. M. (1982.), A. D. (1966.), svi iz Sombora, i E. M. (1983.) i M. M. (1996.) iz Požarevca i pronašli 21 iregularnog migranta.\nPolicija je tokom prethodnog vikenda u jednom selu u okolini Кladova, u blizini reke Dunav, zatekla petoricu osumnjičenih u četiri automobila, kao i 10 iregularnih migranata. U jednom od vozila pronađeni su gumeni čamac i električni vanbrodski motor.\nZbog postojanja osnova sumnje da su izvršili krivično delo nedozvoljen prelaz državne granice i krijumčarenje ljudi, po nalogu Višeg javnog tužilaštva u Negotinu, osumnjičenima je određeno zadržavanje do 48 časova nakon čega će, uz krivičnu prijavu, biti privedeni tužiocu, navodi se u saopštenju.\nhapšenje Kladovo krijumčarenje ljudi migranti policija


NSinfo: NZS: Za prvih 10 meseci zaposleno 220.000\nNZS: Za prvih 10 meseci zaposleno 220.000\nU prvih 10 meseci ove godine, sa evidencije Nacionalne službe za zapošljavanje uspelo je da se zaposli više od 220.000 lica, što je za šest odsto više nego u istom periodu prošle godine\nOko 50 odsto nezaposlenih sa evidencije dobilo je posao na određeno vreme, a oko 20 odsto na neodređeno.\nOstali su angažovani kroz različite oblike rada van radnog odnosa.\n"To je takođe pozitivno, jer oni i na taj način ostvaruju prihode i uplaćuju se za njih doprinosi i porezi van radnog odnosa. I ta vrsta radnog angažovanja takođe može biti korisna", kaže direktor NSZ.\nOn je Tanjugu rekao da postoje pokazatelji da je došlo do pozitivnije slike na tržistu rada i da je primetno da se od marta ove godine broj lica na evidenciji smanjivao.\n"Može se očekivati da će tokom zimskih meseci broj nezaposlenih neznatno rasti, ali to nije ništa neuobičajeno imajući u vidu da se završava veliki broj sezonskih poslova. Potom će opet od februara taj broj početi da se smanjuje, jer ponovo kreću sezonski radovi", kaže Martinović.\nMartinović kaže da se očekuje da će u tome pomoći i lokalne samouprave što će biti od velikoj značaja u cilju daljeg smanjienja nezaposlenosti.\nKako kaže, iduće godine u fokusu biće teže zapošljive kategorije-osim invalida i deca bez roditeljskog starenja, mlađa od 30 godina, deca palih boraca, ali i žrtve porodičnog nasilja i trgovine ljudima…\nKako kaže, nada se da će i iduće godine zahvaljujući podršci NSZ poslodavci u većem broju zapošljavati osobe sa invaliditetom, kako ne bi plaćali kaznene penale.\n"Još uvek ima poslodavaca koji nisu dovoljno informisani. Moramo raditi na tome da ta sredstva poslodavci iskoriste jer ovo su bespovratna sredstva i jedina obaveza poslodavaca je da poštuju ugovorene obaveze i nemaju obavezu vraćanja novca", istakao je Martinović.\nizvor: Tanjug, foto: radnatt/freedigitalphotos.net


RTS :: Prijem u Beču povodom Dana srpskog jedinstva\nVesti Prijem u Beču povodom Dana srpskog jedinstva\nčetvrtak, 16. sep 2021, 13:10 -> 15:54\n"Kada kažem vekovima, mislim pre svega na današnji dan 1918. godine, dan proboja Solunskog fronta, kada su naši vojnici u silovitim jurišima, krenuli ka svojim domovima, a to možete prepoznati i danas kroz neke pesme koje se ponavljaju i koje svi sa punim osećanjem ljubavi ponavljamo", rekao je Rodić.\n"Kakvi su to ljudi bili najbolje govori to što je nemački car uputio pismo bugarskom kralju, navodeći da je sramota da je 60.000 Srba promenilo tok Prvog svestkog rata", ispričao je ambasador.\n"Kada kažemo sloboda, pre svega mislimo na ono što predstavlja vekovni i milenijumski način razmišljanja ljudi, da budu slobodni, da budu nesputani, da se bore za progres, koji će doprineti potomcima, a kojim ćemo se odužiti precima", rekao je Rodić.\n"To nije samo zastava Srbije, već svih koji žive u Srbiji, a to su pripadnici mnogih naroda i nacionalnih manjina. To treba poštovati, negovati i treba da služi kao podstrek za budućnost, rekao je Rodić.\n"Zato je ovaj praznik, praznik svih koji žive u Srbiji, ali i svih Srba koji žive ma gde na svetu, svih nas koji se osećamo kao hrišćani pravoslavne vere. Danas se prvi put osećam slobodan da kažem i da sam Srbin, i da zastavu Srbije nosim i na reveru, u kolima, da je istaknem bilo gde", rekao je Rodić.\n"To je važan prvi korak i nadamo se da će se to tako i nastaviti", rekao je Filipović.\n"Republika Srpska treba podršku, a Drina nikad nije bila granica za Srbe. Posebno u dijaspori, pokazalo se da kada su Srbi zajedno, kad smo jedinstveno i pokažemo značaj istorije, tradicije, kulture, možemo da iznesemo i političke stvari", rekao je Filipović.


Odlična saradnja UKC RS sa eminentnim stručnjacima iz Rusije | BL Portal\n29. Avgusta 2019. 14:19\nMinistar zdravlja i socijalne zaštite Republike Srpske Alen Šeranić sa saradnicima, sastao se danas u svom kabinetu sa hirurzima-onkolozima iz Onkološkog centra u Sankt Peterburgu koji su u višednevnoj posjeti Univerzitetskom kliničkom centru Republike Srpske.\nDelegaciju čine Vitali Jegorenkov (Vitaliy Viktorovich Egorenkov), zamjenik direktora za medicinska pitanja za hirurške grane Onokološkog centra u Sankt Peterburgu, Ikram Alijev (Ikram Ismailovich Aliyev) šef Odjeljenja za koloproktologiju ove zdravstvene ustanove i Jelena Bit-Sava (Elena Mikhailovna Bit-Sava) plastično-rekonstruktivni hirurg i šef Odjela za rak dojke u Onokološkoom centru u Sankt Petrburgu. Sastanku su prisustvovali i generalni direktor UKC Republike Srpske Vlado Đajić, kao i pomoćnik direktora za medicinske poslove Slobodan Hajder.\nEminentni medicinski eksperti iz oblasti onkološke hirurgije iz Sankt Peterburga zajedno sa ljekarima najveće zdravstvene ustanove u Republici Srpskoj izveli su u septembru prošle godine prvi operativni zahvat u novim savremeno opremljenim operacionim salama novoizgrađenog Sjevernog krila Univerzitetskog kliničkog centra Republike Srpske.\nTokom boravka ruskih hirurga u Univerzitetskom kliničkom centru Republike Srpske, izvodiće se laparoskopske operacije karcinoma debelog crijeva sa našim ljekarima koji su već boravili na edukaciji u Rusiji, hirurški zahvati na dojci (odstranjivanje i rekonstrukcija), hirurški zahvati u smislu otvorene hirurgije, te operacije tumora mekih tkiva i kostiju.\nMinistar Šeranić izrazio je zahvalnost kolegama iz Rusije na svesrdnoj podršci i činjenici da svoje znanje i iskustvo nesebično prenose i doprinose razvoju najveće zdravstvene utsanove u Republici Srpskoj i zdravstvenog sistema u cjelini.\n„U okviru uspješne saradnje sa stručnjacima iz Sankt Peterburga, specijalisti iz UKC Republike Srpske su tokom ove godine u više navrata boravili u Onkocentru gdje su imali priliku za dodatno usavršavanje i razmjenu iskustava sa kolegama iz Rusiji. Zahvaljujući ovoj međunarodnoj saradnji napravili smo značajne iskorake u osposobljavanju našeg kadra za najsloženije medicinske procedure“, naglasio je ministar Šeranić.\nIzvor Foto:(Vlada RS)


Izvor: NoviMagazin.rs, 07.Sep.2019, 17:18\nJavni beležnici proslavljaju sledeće sedmice pet godina od uspostavljanja ove pravosudne profesije u Srbiji, uz zadovoljstvo zbog ostvarenja ciljeva i osnovnih funkcija javnog beležništva da zaštiti prava građana, da ubrza i kontroliše pravni promet i da olakša rad pravosuđu.\nPovodom pete godišnjice od početka rada javnih beležnika u Srbiji, Javnobeležnička komora organizuje u subotu, 14. septembra, centralni događaj - Svečanu akademiju u Beogradu. Uz Ministarstvo >> Pročitaj celu vest na sajtu NoviMagazin.rs << pravde Republike Srbije, kojee je najviše doprineloo razvoju javnog beležništva, na Svečanoj akademiji gosti će biti predstavnici pravosuđa i drugih domaćih institucija, čija je podrška javnom beležništvu bila u prethodnim godinama veoma značajna. Akademiji će prisustvovati i predstavnici mnogih evropskih komora, sa kojima beležnici iz Srbije imaju razvijenu saradnju.\nJavni beležnici Srbije su od uspostavljanja njihove profesije uradili 8.167.075 pravnih poslova za koje su nadležni, od čega je najveći broj javnobeležničkih overa – više od šest miliona. Mreža javnih beležnika u Srbiji je tokom pet godina dostigla broj od 198 javnobeležničkih kancelarija.\nPočev od 1. marta 2017. godine, overa potpisa prepisa i rukopisa u isključivoj je nadležnosti javnih beležnika na područjima gde su javnobeležnička mesta popunjena i ti poslovi se obavljaju efikasno i bez zastoja.\nU okviru delokruga poslova koje obavlja Javnobeležnička komora Srbije izuzetna važnost data je čuvanju ugleda i integriteta javnobeležničke profesije, i tome da se Komora stara da javni beležnici savesno i u skladu sa zakonom i zakletvom obavljaju svoje poslove.\nRezultat petogodišnjeg rada je i trajno rešenje sedišta Javnobeležničke komore Srbije. Komora će se tokom septembra useliti u prostorije koje ispunjavaju potrebe rada stručne službe, kao i sprovođenja stručnih obuka i treninga za imenovane javne beležnike i za javnobeležničke pomoćnike i pripravnike.\nIzuzetno je značajno za Javnobeležničku komoru Srbije i da je oktobra 2016. godine, na 28. Kongresu Međunarodne unije notara (UINL), kao 87. članica primljena u punopravno članstvo. Javnobeležnička komora Srbije je juna meseca 2017. godine primljena i u Savet notarijata Evropske unije (CNUE), u svojstvu člana-posmatrača, s obzirom na to da ne može biti punopravni član pošto ne dolazi iz zemlje članice EU. Na ovaj način, omogućeno je povezivanje javnih beležnika iz Srbije sa kolegama iz ostalih evropskih komora.\nRad javnih beležnika značajno je unapređen uspostavljanjem izuzetne saradnja sa mnogom komorama evropskih zemalja, a sporazumi o saradnji potpisani su sa Visokim savetom notarijata Francuske, Notarskom komorom Savezne Republike Nemačke, Javnobeležničkom komorom Belorusije, a potpisan je i multilateralni sporazum sa komorama Mađarske, Bugarske, Rumunije.\nJavni beležnici proslavljaju sledeće sedmice pet godina od uspostavljanja ove pravosudne profesije u Srbiji, uz zadovoljstvo zbog ostvarenja ciljeva i osnovnih funkcija javnog beležništva da zaštiti prava građana, da ubrza i kontroliše pravni promet i da olakša rad pravosuđu...Povodom pete godišnjice...


Arhiva vesti 21.10.2016 - Naslovi.net\nStarim studentima još dve godine za završetak školovanja\nMoj Novi Sad 21.10.2016\nSkupština Srbije usvojila je izmene Zakona o visokom obrazovanju kojima se takozvanim starim studentima produžava rok za završetak studija za dve godine. Izmene i dopune zakona omogućavaju da studenti koji su od 2006. do 2014. godine upisali prvu… »\nVečernje novosti: Raduju se "bolonjci"Radio 021: Usvojeno: Produžen rok starim studentimajoš 13 povezanih\nAna Dabović osvojila NBA ligu sa Los Anđelesom\nSrpska košarkašica Ana Dabović osvojila je danas titulu šampiona NBA lige sa ekipom Los Andjeles Sparks. Los Andjeles je u petoj utakmici finalne serije pobedio branioca titule Minesotu sa 77:76. Dabovićeva nije igrala u toj utakmici. Ona je u… »\nSportski žurnal: Ana Dabović sa Sparksima osvojila NBA ligu (video)Blic sport: Ekskluzivno: Evo šta je Ana Dabović rekla za "Blic" odmah po osvajanju WNBA prstena! /foto/još 13 povezanih\nSAD: Hakerski napad paralisao Tviter, CNN, Redit...\nNekoliko velikih sajtova, među kojima Tviter i Spotifaj, CNN i Redit, bilo je blokirano na dva sata na istočnoj obali SAD. To se dogodilo posle hakerskog napada na jednog internet-provajdera, saopšteno je u Vašingtonu. Smetnje, koje su trajale od 11… »\nMondo: Najveći internet napad dosad: Srušili pola neta!Al Jazeera: Veliki Internet provajderi u SAD-u žrtve hakerajoš 11 povezanih


Igra prestola podstiče privredu Severne Irske - ATA Stars\nIgra prestola podstiče privredu Severne Irske\nHome/Vesti - ostalo/TV Svet/Igra prestola podstiče privredu Severne Irske\nSerija „Igra prestola“ donela je svoju „magiju“ privredi Severne Irske – prvo zapošljavanjem lokalnog stanovništa za snimanje, a potom i privlačenjeme zaljubljenika u TV-seriju koji žele da vide gde je snimana, piše danas Gardijan (Guardian).\nPrvi zainteresovani su zaprvo bili iz grupa koje su autobusima obilazile Prolaz divova (Giant’s Causeway) u Severnoj Irskoj.\n-To mesto sa spiska Svetskog nasleđa Uneska, u severnoj oblasti Severne Irske je sasvim u redu – ali da li bi mogli usput stati da vidimo mesta gde je snimana ‘Igra prestola’ – navodi Gardijan reči tih posetilaca.\nPlanirane posete lokacijama „Igre prestola“ počinju danas i biće ih triput nedeljno pošto je potražnja sve veća, navodi organizatorka putovanja Kistina Mekomp, dodajući da su fanovi te serije novi „trekiji“ – kako nazivaju zaluđenike „Zvezdanim stazama“.\nSerijal „Igra prestola“ čija se četvrta sezona sada prikazuje samo u SAD, privukla je 14 milion gledalaca, među kojima je i predsednik Barak Obama koji je toliko zavisan od nje da je tražio da mu se unapred pošalju nove epizoide.\n„Igra prestola“ je snimana u napuštenim zgradama na dokovima Belfasta, kao i u močvarama, na obalama i u šumama Severne Irske.\nZa pet godina snimanja, „Igra prestola“ je Severnoj Irskoj donela 82 miliona funtu (99 miliona evra) i više od 900 radnih mesta s punim radnim vremenom i 5.700 s delimičnim radnim vremenom u oblasti koja ima manje od dva miliona žitelja.\nPovezana vest: Loto Guess devojka\nBy ATA Stars Redakcija|2018-06-13T23:52:20+01:00april 5th, 2014|TV Svet|0 Comments


G7 za odlazak Asada - 11.04.2016, Sputnik Srbija\nG7 za odlazak Asada\nNa kraju sastanka ministara inostranih poslova G7 u Hirošimi oni su izjavili da je Siriji neophodna nova Vlada. Rusija je više puta naglašavala da rešavanje... 11.04.2016, Sputnik Srbija\nvesti, svet, sirija, bašar asad, g7\n16:30 11.04.2016 (Osveženo: 18:23 11.04.2016)\n© REUTERS / Jonathan ErnstRadni sastanak ministara spoljnih poslova zemalja članica G7 u Hirošimi\nNa kraju sastanka ministara inostranih poslova G7 u Hirošimi oni su izjavili da je Siriji neophodna nova Vlada. Rusija je više puta naglašavala da rešavanje krize u Siriji bez Bašara el Asada nema smisla.\nŠefovi spoljnopolitičkog resora zemalja „velike sedmorke“ potvrdili su svoj stav koji rešavanje situacije u Siriji povezuje sa odlaskom predsednika Bašara el Asada sa vlasti, navodi se u njihovom završnom saopštenju u Hirošimi.\nUčesnici sastanka su pozvali čitavu međunarodnu zajednicu da se pridržava rezolucije Saveta bezbednosti UN pod brojem 2254 i 2268, između ostalog o brzom, bezbednom i nepristrasnom pristupu humanitarnoj pomoći za sve strane kojima je ona potrebna u Siriji. Ministri su pritom uveravali da „rade na dugoročnoj i stabilnoj postkonfliktnoj stabilizaciji i obnovi Sirije“.\n„Sedmorka“ je ozbiljno zabrinuta zbog zaključka Organizacije za zabranu hemijskog oružja da je hemijsko oružje upotrebljavano tokom 2015. godine u Siriji.\n„Naglašavamo važnost otkrivanja i kažnjavanja krivaca za to“, ukazano je u zajedničkom saopštenju hirošimskog sastanka G7.\nOve nedelje u Ženevi počinje još jedan u nizu runda međusiruijskih pregovora, a jedno od pitanja koje izaziva nesuglasice je sudbina sirijskog predsednika Bašara Asada. Deo sirijske opozicije i zemalja Zapada insistira na njegovom odlasku sa vlasti. Druge tačke mišljenja se pridržava umerena opozicija i predstavnici Rusije.


Vardar traži blagoslov\nFudbalski Tipovi > Fudbal Vesti > Vardar traži blagos…\nVardar traži blagoslov od sveštenika zbog loših rezultata\nPosle serije loših rezultata u pripremnom periodu, u skopskom Vardaru odlučili su da potraže i ”božiju pomoć” kako bi konačno počeli da pobeđuju.\nIz tog razloga, klupsko rukovodstvo pozvalo je lokalne sveštenike da daju blagoslov fudbalerima, osveštaju prostorije kluba i stadion, kako bi ekipa u prolećnom delu sezone zaigrala onako kako se od njih očekuje.\n”Blagoslov dobijaju svi vernici naše crkve, ali i svi oni koji ne pripadaju MPC. Ovom prilikom želimo Vardaru da realizuje sve zacrtane ciljeve”, istakli su predstavnici Makedonske pravoslavne crkve, koji su obavili ovaj obred u skopskom klubu.\nPodsetimo, jedan od poraza u prethodnom periodu Skopljancima je naneo i OFK Beograd, i to veoma ubedljiv (5:2), pre nešto više od nedelju dana.


Švedski pasoš najpoželjniji, SAD dijele 35. mjesto sa Slovenijom - mojusk.ba\nŠvedski pasoš najpoželjniji je na svijetu, a za njim slijede pasoši drugih zemalja Evropske Unije, dok SAD dijele 35. mjesto sa Slovenijom, pokazalo je istraživanje firme “Nomad Kapitalista”, koja je nedavno rangirala 199 zemalja po “vrijednosti državljanstva”.\nOsnivač “Nomada” Edru Henderson objasnio je da se sa švedskim pasošem “možete lako osloboditi taksi u Švedskoj i otići da živite negdje gdje su takse niske, bez puno glavobolje”, prenosi Blumberg.\nS druge strane, naglasio je da biti državljanin SAD “nije tako sjajno kao što se čini”.\nAmerički pasoš, zajedno sa britanskim i njemačkim, nekada je smatran “najboljim” na svijetu, a sada se rangira ispod nekoliko evropskih nacija.\nNaime, od prva 43 mjesta na listi “Nomada”, 33 zauzimaju evropske zemlje.\nBlumberg navodi da je za građane svih tih zemalja zajednička niska stopa poreza u odnosu na dohodak, bez obzira na to gdje žive.\nSAD, s druge strane, naplaćuju porez gdje god da je novac zarađen.\nPrema izvještaju te firme, prošle godine se više od 5.400 ljudi odreklo državljanstva SAD čime je oboren rekord.\nPasoš SAD i Slovenije, koje dijele 35. mjesto na listi, omogućava putovanje bez viza u 174 države.


KAZNA ZA PUČ: Afrička unija suspendovala članstvo Malija, zapretili sankcijama ukoliko se ne uspostavi civilna vlada\npredsednik i premijer podneli ostavke\nkris kris\t 02.06.2021. 08:28h 16:55h\nAfrička unija saopštila je danas da je suspendovala članstvo Malija u toj međunarodnoj organizaciji kao odgovor na prošlonedeljni vojni puč i zapretila sankcijama toj zemlji, ako se ponovo ne uspostavi civilna vlada.\nKako se navodi u saopštenju Saveta za mir i bezbednost ove organizacije, Afrička unija pozvala je na "nesmetano, transparentno i brzo vraćanje civilne tranzicije" i poručila da, u slučaju neuspeha, Savet neće oklevati da uvede ciljane sankcije, prenosi Rojters.\nVojska Malija uhapsila je prošle nedelje privremenog predsednika Baha Ndava i premijera Moktara Uanea i izvršila na njih pritisak da podnesu ostavke, skrenuvši tako s puta tranzicije koja je trebalo da se završi demokratskim izborima nakon ranije izvednog puča u avgustu prošle godine, u kojem je svrgnuta s vlasti prethodna administracija.\nfoto: ANNIE RISEMBERG / AFP / Profimedia\nPOLITIČKA KRIZA Pukovnik koji je izveo puč proglašen za privremenog predsednika Malija\nNAKON PUČA Privremeni predsednik i premijer Malija pušteni iz pritvora u koji ih je smestila vojska\nUHAPŠENI PREDSEDNIK I PREMIJER MALIJA PODNELI OSTAVKE: Vođa državnog udara pukovnik Goita im ovo ne prašta!\nMaliAfrička unijavojni pučsankcije


pink.rs | Konkurs za bespovratna sredstva zadrugama u prvom kvartalu (FOTO)\nKonkurs za bespovratna sredstva zadrugama u prvom kvartalu (FOTO)\nZa razvoj srpskog sela iz budžeta je ove godine izdvojeno nešto više od 700 miliona dinara, a ministar zadužen za regionalni razvoj Milan Krkobabić najavio je danas da će konkurs za odobravanje bespovratnih podsticajnih sredstava novoformiranim, postojećim i složenim zadrugama biti raspisan u prvom kvartalu.\nKrkobabić je rekao da će ove godine prednost u dobijanju novca imati projekti koji predlože kvalitetne proizvode, jer, kaže, "cilj je da Srbija ne bude samo izvoznik primarnih proizvoda, već proizvoda koji predstavljaju brend, oznaku geografskog porekla, nešto što je prepoznatiljvo iz Srbije".\n- Hoćemo da odaberemo najbolje projekte. Oko 70 zadruga u 70 sela može da računa na ta bespovratna sredstva, a prioritet će imati rubna, brdsko-planinska i nerazvijena područja, ali i nesto što je novo - rekao je Krkobabić na sastanku povodom priprema za formiranje Nacionalnog tima za spas sela Srbije.\nPodseća da je prošle godine za razvoj sela utrošeno nešto manje od 800 miliona dinara, da je više od 70 zadruga dobilo podsticajna sredstva, među kojima su dve složene zadruge, u Vojvodini i Zapadnoj Srbiji, čije je formiranje koštalo pola miliona evra.\nSložene zadruge su, ističe, pravac kojim zadrugarstvo u Srbiji treba da ide.\nUkupno su do sada, kaže, 94 zadruge dobile podsticajna sredstva, a mimo podsticajnih sredstava formirano je oko 330 zadruga, što je dokaz, ukazuje, da se ljudi udružuju ne samo da bi dobili novac.\nKrkobabić je najavio i da se nastavlja akcija SANU Odoba za selo, a da će jedan od prvih narednih koraka te akcije biti formiranje Nacionalnog tima za spas sela Srbije.\nDa je takav tim, koji će biti sastavljen od stručnih ljudi, zaista potreban, ističe Krkobabić da na to ukazuju alarmantni podaci.\nPrema njegovim rečima, u Srbiji ima 4.700 sela, od tog broja 1.200 sela je u fazi nestajanja, 1.000 sela ima manje od 100 stanovnika, a 550 manje od 50 stanovnika.\nUz to, dodaje Krkobabić, 400 sela nema prodavnicu, 500 sela nema pristupni put, 2.000 sela nema poštu, a 73 odsto sela nema dom kulture.\n- To su podaci koji oslikavaju stanje u srpskom selu. Hoćemo da Srbiju cini 4.700 mesta, ne tri ili četiri grada, mi hoćemo da nemamo građane prvog i drugog reda - podvukao je Krkobabić.\nPredsednik Odbora za selo SANU Dragan Škorić kaže da SANU kroz Odbor želi zajedno sa Kabinetom ministra da promeni stanje u selima Srbije, jer se, navodi, u 86 odsto sela smanjuje broj stanovnika.\n- Želja je da taj proces zaustavimo, da pokušamo da mladi počnu da se vraćaju na selo, a to se samo može jednom osmišljenom politikom, koja je dobro definisana u svim detaljima. Formiranjem Nacionalnog tima za razvoj sela praktično želimo da krenemo u obnovu srpskog sela - podvukao je akademik.\nIstiče da Srbija ima sve prirodne resurse, slične Austriji ili Švajcarskoj, ali i vredne i poštene ljude koji u jednom periodu nisu imali uslova da se razvijaju.\nPovodom priprema za formiranje Nacionalnog tima za spas sela Srbije, ministar zadužen za regionalni razvoj Milan Krkobabić razgovarao je danas i sa članom Odbora Branislavom Gulanom, predsednicima zadružnih saveza Srbije i Vojvodine Nikolom Mihailovićem i Radisavom Jovanovom i stručnjakom za voćarstvo Zoranom Keserovićem.


Šarčević: 2000 novih radnih mesta od drugog polugodišta, kad počistimo sve što je skriveno - Zelena učionica\n“Već tokom drugog polugodišta, kada počistimo sve što je skriveno, oslobodiće se deo radnih mesta, a verujem da će do septembra biti mesta za oko 2.000 novih kadrova”, rekao je Šarčević u intervjuu za “Novosti”, odgovarajući na pitanje kada će biti konkurs za nova zapošljavanja u školama.\n“U školama se manipuliše brojem učenika i formira više odeljenja kako bi sačuvali radna mesta. Dešava se da pozajmljuju decu iz susednih škola kako bi prikazali veći broj. Kad bih kaznio svakog direktora za ovakve prekršaje, pola bi trebalo da smenim. Poslaćemo im još jedno upozorenje u januaru, da ozbiljno shvate zakonske obaveze”, rekao je ministar.\n“U Negotinu ćemo smeniti direktora, a nastavnik optužen za seksualno uznemiravanje učenica je suspendovan i privremeno mu je oduzeta licenca, do okončanja suđenja. Nasilja nema više nego ranije, samo što sada škole ne smeju ništa da prikrivaju”, rekao je Šarčević, podsetivši da su već smenjena dva direktora u Čačku jer nisu hteli da smene nastavnika pedofila.\n“Neko će morati da odgovara za to i, ako bude elemenata, predaću slučaj tužilaštvu. Zbog njihovih odluka 1.600 oštećenih doktora nauka moglo bi da tuži državu. Čekam mišljenje evropskih pravnika i onda ću izneti na videlo sve marifetluke u toj oblasti. Imam mnogo pritužbi o korupciji na svim nivoima”, poručio je ministar.\nJedan komentar na "Šarčević: 2000 novih radnih mesta od drugog polugodišta, kad počistimo sve što je skriveno"\n22 decembra, 2017 u 2:18 am


NVO TRAŽE HITNO USVAJANJE MEDIJSKIH ZAKONA\nCentar za građansko obrazovanje (CGO) i član Savjeta RTCG Goran Đurović, pozvali su sve parlamentarne stranke da bez odlaganja prostupe izradi predloga izmjena i dopuna medijskih zakona. Oni su naveli da su medijski zakoni dio sporazuma političkih subjekata u procesu vraćanja povjerenja u izborni sistem i naveli da ih je neophodno što prije usvojiti.\nĐurović i izvršna direktorica CGO, Daliborka Uljarević, podsjetili su parlamentarne stranke i javnost da su amandmani na Zakon o medijima ("Sl. list RCG", br. 51/2002, 62/2002, "Sl. list CG", br. 46/2010 - dr. zakon i 40/2011 - dr. zakon), Zakon o elektronskim medijima ("Sl. list CG", br. 46/2010, 40/2011 - dr. zakon, 53/2011 i 6/2013) i Zakon o javnim radio-difuznim servisima Crne Gore ("Sl. list CG", br. 79/2008 i 45/2012) već duži period u Skupštini.\nAmandmane su predložile nevladine organizacije (NVO).\n"Izmjenama Zakona o medijima potrebno je osigurati transparentno oglašavanje državnih institucija, lokalnih samouprava i svih organizacija koje se finansiraju djelimično ili potpuno iz budžeta u štampanim i elektronskim medijima", kaže se u saopštenju Đurovića i Uljarević.\nOni su pojasnili da u tom pravcu, predloženi amandmani daju okvir koji obezbijeđuje jednake šanse za sve medije, a ograničava diskreciona prava starješina državnih i lokalnih organa da usmjeravaju značajna finansijska sredstva prema medijima bez jasnih kriterijuma i procedura.\n"Izmjenama Zakona o elektronskim medijima potrebno je povećati obim sopstvene produkcije kod emitera koji koriste javni resurs (nacionalnu frekvenciju). Preciznije, potrebno je propisati da imalac odobrenja za emitovanje može biti pravno ili fizičko lice koje u programskoj osnovi predviđa proizvodnju najmanje 20 odsto sopstvenog programskog sadržaja", pojasnili su Đurović i Uljarević.\nOni su poručili da bi se tako osiguralo da odobrenje za emitovanje mogu imati samo održivi pružaoci AVM usluga koji doprinose boljem informisanju građana i medijskom pluralizmu.\n"Ovim se, takođe, spriječava nelojalna konkurencija i mogućnost da mediji koji skoro da i nemaju sopstvenu proizvodnju i zaposlene, ostvaruju prihode od marketinga zahvaljujući sadržajima upitnog kvaliteta", smatraju Đurović i Uljarević.\nPotrebno je, kako su poručili, propisati osnivanje Fonda za podsticanje medijskog pluralizma koji bi podržavao proizvodnju sadržaja kojim se zadovoljava javni interes u različitim oblastima.\nĐurović i Uljarević su rekli da je izmjenama Zakona o javnim radio-difuznim servisima Crne Gore potrebno uvesti obavezu obavljanja javne rasprave o programskim dokumentima koje usvaja Savjet RTCG na godišnjem nivou.\n"To bi unaprijedilo transparentnost rada RTCG, ali i osnažilo vezu građana sa javnim servisom", ocijenili su Đurović i Uljarević.\nOni su rekli da je potrebno povećati broj članova Savjeta RTCG sa sadašnjih devet na 11, kako bi se omogućio bolji obuhvat oblasti od javnog interesa.\n"Povećanjem broja kandidata iz reda NVO povećava se i nezavisnost Savjeta kao najvišeg upravljačkog tijela", ocijenili su Đurović i Uljarević.\nIzmjenama zakona bi se, kako su rekli, povećala odgovornost Savjeta RTCG i generalnog direktora za rezultate u finansijskom poslovanju i u programskim sadržajima, a posebno informativnom programu.\nPrema njihovim riječima, osim postojećih uslova kada Skupština razrješava Savjet RTCG, to treba da se desi i ukoliko se na kraju kalendarske godine konstatuje prekoračenje godišnjeg finansijskog plana i poslovanje sa gubitkom i ukoliko na kraju kalendarske godine RTCG bude na trećem mjestu po povjerenju građana, a na osnovu istraživanja javnog mnjenja.\n"Ovim se uvodi veća finansijska disciplina i smanjuje mogućnost neodgovornog trošenja novca poreskih obveznika. Takođe, pojačava se obaveza objektivnog informisanja građana što je jedan od ključnih ciljeva javnog servisa", poručili su Đurović i Uljarević.\nOni su naveli da se istraživanje javnog mnjenja mora raditi najmanje jednom godišnje, po metodologiji koju usvaja Savjet RTCG, kako bi se pokazalo da li RTCG opravdava svoju ulogu u društvu.\n"Konačno, potrebno je i propisati da se direktori poslovnih jedinica Radija i Televizije biraju uz saglasnost Savjeta. Ovo bi mogao da bude dobar mehanizam da se zaustave oni kandidati koji svojim profesionalnim angažovanjem nisu zaslužili da budu na tim odgovornim pozicijama", smatraju Đurović i Uljarević.\nIzvor: Vebsajt RTCG, 08.06.2016.


RTS :: Baksi završili posao, Džezeri savladali Hjuston za nastavak serije\nKošarka Baksi završili posao, Džezeri savladali Hjuston za nastavak serije\nutorak, 23. apr 2019, 07:03 -> 09:49\nMilvoki baksi savladali su i u četvrtom meču serije plej ofa ekipu Detroit pistonsa 127:104 i tako se maksimalnim rezultatom (4:0) plasirali u četvrtfinale konferencije gde će igrati protiv Bostona. Juta je savladala Hjuston 107:91 i uspela da produži seriju i smanji rezultat na 3:1 protiv Raketa koji ima još dve meč lopte.\nBaksi su otpor Detroita slomili tek u poslednjoj četvrtini. Milvoki je predvodio Janis Adetokumbo sa 41 poenom, devet skokova, tri asistencije, i četiri blokade. Podršku je iamo u Krisu Midltonu koji je zabeležio 18, dok je Erik Bledso dodao je 16 poena.\nI Juta je trijumfa stigla u poslednjoj deonici kada su fantastičnom odbranom sveli rivila na samo 12 poena.\nJuta - Hjuston 107:91


Sportske.net - Šmekerska izjava Fetela nakon nove titule Hamiltona, reči koje odjekuju!\nNemac iskazao veliko poštovanje.\nBaton se vratio u Vilijams posle 20 godina!\nČetvorostruki svetski šampion Formule 1 vozač Ferarija Sebastijan Fetel rekao je danas da je srećan što je prisustvovao stvaranju istorije, nakon što je vozač Mercedesa Luis Hamilton osvojio sedmu titulu pobedom u trci za Veliku nagradu Turske.\nHamilton je pobedio u Istanbulu ispred Serhija Peresa iz Rejsing Pointa i Fetela, što je Nemcu bio najbolji rezultat u izuzetno neuspešnoj poslednjoj sezoni u Ferariju.\nFetel je prvi prišao da čestita Hamiltonu kada je Britanac parkirao vozilo i tada mu je rekao je ušao u istoriju.\n"Vozio je fantastično. Ovo je bio dobar rezultat za nas, ali ovo je njegov dan jer piše istoriju i prvo treba reći nešto o Hamiltonu. Ovo je ogromno dostignuće. Srećan sam što sam mogao da prisustvujem tome", naveo je Fetel za Skaj Sports.\nVozač Red Bula Maks Verstapen, koji je zauzeo šesto mesto u Istanbulu, ocenio je da su Hamilton i Mercedes zaslužili šampionske titule.\n"Bilo je prilično očigledno da će osvojiti, ali to je neverovatno. Vrlo jak vozač, naravno i danas i pretpostavljam da je jedan od najvećih vozača Formule 1 u pogledu statistike. Odličan rezultat za celu ekupu, bili su veoma dominantni, definitivno su zaslužili titule", naveo je on.\nVozač Renoa Danijel Rikardo rekao je da je Hamilton bio dominantan cele sezone.\n"Video sam ga u prvih nekoliko krugova i pomislio sam da ćemo možda danas biti u redu, ali onda me je skoro obišao za čitav krug. Osvojiti titulu tri trke pre kraja u skraćenoj sezoni, to je dominacija. Šta da kažem? Još jedna titula, sedma, velike čestitke Luisu", rekao je Rikardo.


Baveći se aktivno izvođenjem građevinskih i građevinsko zanatskih radova, a zatim i investiranjem u stambene i stambeno-poslovne objekate za tržiste, kompaniji “Duljević” se nametnula potreba za formiranjem sopstvenog projektnog biroa, koji je nedugo iza toga prerastao u Studio.\nStudio okuplja tim mladih i kreativnih arhitekata i inžinjera građevine, koji svojim idejama i poznavanjem savremenih programa pružaju punu tehničku logistiku građevinskoj operativi kompanije “Duljević”.\nOsim toga, stručni kadar našeg studija Investitorima objekata na kojim je naša građevinska operativa angažirana pruža brojne stručne savjetodavne usluge, svoja znanja usmjerava u iznalaženju najboljih rješenja za svaki pojedini projekat i sudjeluje u rješavanju brojnih detalja i dilema koje se tokom izgradnje neminovno javljaju.\nStudio Duljević pruža usluge izrade kompletne projektne dokumentacije, izradu idejnih i glavnih projekata, projekata enterijera i izvedenog stanja sa svim fazama.\nOsim toga, nudimo i usluge 3D predstavljanja objekata, vizualizacije i animacije visokog kvaliteta.\nNa osnovu dugogodišnjeg iskustva naše firme kao izvođača, trudimo se da se naši projekti ogledaju u jednostavnoj i brzoj izvedbi, uz primjenu najkvalitetnijih materijala kao i uz racionalizaciju troškova.\nJedna od naših prednosti je korištenje BIM softverskih paketa što garantuje stabilnu i arhitektonski inovativnu konstrukciju, te omogućava digitalizaciju prostora i efikasnu prezentaciju projekata.\nKompanija potencijalnom investitoru može ponuditi usluge izrade:


Glasanje za predsednika SAD možda neće biti održano u novembru, navode mediji\nTeroristi odlažu izbore u Americi\nAdministracija je upozorila da Al Kaida priprema veći napad u Sjedinjenim Državama\nVAŠINGTON (Tanjug) - Američki zvaničnici razmatraju predlog da se novembarski predsednički izbori odlože u slučaju terorističkog napada na američkom tlu pre dana izlaska birača na glasačka mesta, objavio je nedeljnik "Njusvik" u tekstu pripremljenom za broj od 19. jula, a objavljenom juče na sajtu magazina.\nIako nema konkretnih obaveštajnih informacija o napadu koji bi omeo izbore, jedan neimenovani američki zvaničnik je rekao za magazin da su napad od 11. marta u Madridu, za koji se veruje da je uticao na rezultate španskih izbora, kao i poruke Al Kaide koje su obaveštajci "presreli", naveli analitičare da zaključe da teroristi "žele da se umešaju u izbore". Američka vlada je u četvrtak upozorila da Al Kaida možda priprema veći napad na tlu SAD kako bi poremetila izborni proces.\nSekretar za unutrašnje poslove Tom Ridž je, međutim, rekao da vlada nije u stanju da odredi moguću lokaciju, niti vreme napada.\n- Verodostojni izveštaji ukazuju da Al Kaida nastavlja sa planiranjem da izvede napad većih razmera u Sjedinjenim Državama, kako bi poremetila demokratski proces - rekao je Ridž novinarima.\nOvoga leta i republikanci i demokrate održavaju partijske konvencije i oba događaja stručnjaci za bezbednost vide kao moguće mete terorističkih napada. Ministarstvo unutrašnjih poslova se prošle nedelje kod ministarstva pravde već raspitivalo koje korake je potrebno preduzeti da bi se odložili izbori 2. novembra u slučaju terorističkog napada, napisao je "Njusvik".\nGrupa uticajnih američkih senatora vrši pritisak na predsednika Džordža Buša da što pre imenuje novog šefa Centralne obaveštajne agencije (CIA), posle prekjučerašnjeg odlaska Džordža Teneta sa te funkcije. Oni su u nedelju, na američkoj televiziji, istakli da Buš mora da to uradi što pre, jer, imajući u vidu aktuelne terorističke pretnje, Amerika ne može da čeka da se završe predsednički izbori.\nGlasanje za predsednika SAD možda neće biti održano u novembru\nGaza zbližava vlast i opoziciju\nNastavlja se serija nasilja u Iraku\nNastavljeno suđenje Hodorkovskom i Lebedevu


Preko sto miliona lažnih Fejsbuk stranica!\nPreko sto miliona lažnih Fejsbuk stranica!\nFejsbuk ima više od dve milijarde naloga, i oko 1.5 milijardi aktivnih korisnika mesečno. Uz sav uticaj - i medijski i finansijski, koji ova platforma ima na ljude širom sveta, nije neko posebno iznenađenje da su stalno u toku pokušaji manipulacije preko Fejsbuka.\nNaime, više od 100 miliona naloga je lažno, i iza njih stoje ili kompanije, ili pojedinci sa ne baš časnim namerama, a u nekim slučajevima i obaveštajne službe i državne agencije.\nFejsbuk takođe kaže da je u zadnjih godinu dana došlo do prave poplave lažnih naloga, te da postoje čitavi softveri i mreže računara kojima je jedini cilj da otvaraju naloge na Fejsbuku, i to potpuno automatizovano.\nIako se većina ovih naloga obriše od strane Fejsbuka u roku od par minuta, i dalje je u opticaju zabrinjavajuće veliki broj lažnih naloga, koji se bave svime - krađom identiteta, političkom i državnom propagandom, prodajom lažnih proizvoda, širenjem dezinformacija, itd.\nZato, kada sledeći put uđete na Fejsbuk, ali i na ostale društvene mreže, obratite pažnju sa kim i kako delite informacije.


NEOBIČAN POZIV SELEKTORA RUSIJE: "Svi dođite na stadion sa brkovima"! • HAPPYTV.RS\nNEOBIČAN POZIV SELEKTORA RUSIJE: "Svi dođite na stadion sa brkovima"!\nRuski selektor Stanislav Čerčesov izgleda nema tremu pred meč Rusije sa Saudijskom Arabijom, koja otvara Mundijal, iako njegov tim nije pobedio 251 dan (7 mečeva u nizu), a ekipa je pozicionirana na 70-u mestu u svetskom poretku.\nNema pritiska ni zbog činjenica da nijedan domaćin nije izgubio utakmicu kojom je otvorio Mundijal. Tako se čini jer je na današnjoj konferenciji zbijao šale o Džejms Bondu i svojim brkovima.\nPrvo je engleskog reportera Džejsma Doda, u šali pomešao sa svetski poznatim likom tajnog agenta, a onda su na redu bili njegovi brkovi. Nekadašnji ruski golman pozvao je fanove da dođu na otvaranje imitirajući njegove brkove.\n- Svi dođite na stadion sa brkovima - kazao je on.\nA imao je i još jednu poruku za fanove:\n- Teško je snaći se u lavitintu ruske duše. Treba nam dosta vremena da otpočnemo vožnju, ali jednom kad stavimo nogu na pedalu, idemo daleko... - poručio je on.


Pismo u pet tačaka upućeno 18. novembra prošle godine, a koje je potpisalo 19 verskih zvaničnika, objavljeno je sada da bi se izbegla "nagađanja, pogrešna tumačenja ili neistine", prenosi "Večernji list".\n"Vaša svetost je nekoliko puta javno ponovio kako biskupi u Hrvatskoj ćute", navode biskupi i nabrajaju kada je i gde sve Irinej spominjao "ćutanje Rimokatoličke crkve".\nBiskupi potom podsećaju i na govor na 62. Međunarodnom sajmu knjiga 2017. godine, kada je patrijarh, govoreći o stradanju srpskog naroda tokom 20. veka, izjavio da je najtragičnije "to što su ona došla jednim delom od muslimana, a mnogo više od braće rimokatolika", kao i da SPC godinama očekuje da čuje reč kajanje i izvinjenje.\nKomisija SPC i Katoličke crkve o Stepincu 7. i 8. juna u Podgorici\nOni podsećaju i na govor Irineja u avgustu prošle godine, povodom operacije Oluja i na posetu Crnoj Gori, kada je na pitanje novinara s kojom bi istorijskom epohom uporedio položaj Srba danas u Crnoj Gori, u intervjuu za podgorički dnevnik "Dan" rekao da bi ga uporedio sa položajem Srba u Hrvatskoj u doba NDH, te da u Hrvatskoj ni danas nije bolji položaj Srba.\n"Pitamo se, kakav bi mogao da bude cilj i smisao navedenih tvrdnji po kojima kod Katoličke crkve u Hrvatskoj i njenih pastira ne postoji gotovo nikakvo dobro, nego samo zlo. U ne tako davnim vremenima slušali smo slične ocene i o Vatikanu i o papi. Medutim, danas čujemo pohvale papi Franji i Rimokatoličkoj crkvi, a pokude biskupima i Crkvi u Hrvatskoj", navode biskupi.\n"Za zločine, kako u hrvatskom, tako i u srpskom, i u drugim narodima, krivi su pojedinci s imenom i prezimenom, pa je na njima odgvoronost za ono što su počinili", navodi se u pismu.\nNavode i da ne razumeju namere saopštenja sa poslednjeg zasedanja Svetog arhijerejskog sabora SPC kad su javno razvrstani hrvatski biskupi i kada se tumačilo ko je o njih dobronameran i ko od njih deluje prema II vatikanskom saboru, a ko ne, i gde je većina označena kao ljudi "nepriktivene proustaške orijentacije".\n"Navedenim javnim negativnim načinom komuniciranja nije moguće rešiti bilo kakav problem ili pitanje. Takav pristup u hrvatskom društvu izaziva otpore prema nastupima Vaše Svetosti, budi nepoverenje prema Vašoj ličnosti i prema SPC, te prema samim srpskim građanima u Hrvatskoj, produbljuje ranjivost iz ratnog vremena koja još nije iscelila, podstiče mržnju", navode biskupi.\nBiskupi navode da posebnu težinu ima izjava Irineja da je nedavni rat mogla da spreči Katolička crkva, jer je, kako kaže, zauzimanje za mirno rešavanje problema nije imalo nikakav odjek.\n"Kada upućujete pisane poruke vernicima SPC u Hrvatskoj, Vi gotovo nikada ne navodite državu u kojoj oni žive nego pokrajine Dalmaciju, Slavoniju, Liku. Nezavisnost Republike Hrvatske priznale su gotovo sve svetske države, te joj Vaše ignorisanje ne može nauditi, ali ono nanosi štetu Vašem ugledu u Hrvatskoj i ujedno građane srpske nacionalnosti stavlja u nova iskušenja", navodi se u pismu.\n"Rad u Komisiji o Alojziju Stepincu pokazao je koliko je važno razgovarati na dostojanstven način kao braća i o najtežim istorijskim sporovima oko kojih se ne uspevamo složiti, izbegavajući polemiku putem javnih medija koja ne priliči hrišćanima i pokazuje da zastupajući evandelje nismo drugačiji od sinova ovoga sveta", napisali su biskupi.


Plan poslovanja pred akcionarima\nPlan poslovanja Željeznica Republike Srpske za period 2017-2019. godina realan je jer su značajno smanjeni rashodi, izdvajanja za plate i troškove održavanja a da se ne ugrozi proces rada i to je maksimum s obzirom da se ne može računati na značajnije povećanje prihoda, smatra predsjednik Nadzornog odbora Ratko Đuričić.\n- Očekujem da akcionari usvoje Plan poslovanja koji je realan, jer bez njega nema ni Plana javnih nabavki, a već smo u drugom kvartalu poslovne godine – kaže Đuričić.\nU Planu, koji će se ponovo naći pred akcionarima, uvažene su primjedbe IRB-a i u planskim veličinama jasno se vidi namjera Uprave da poslovanje približi zoni pozitivnog poslovanja. Kako je restrukturisanje proces koji je u fazi pripreme, značajniji efekti se ne mogu očekivati u 2017. godini, ali će se pokazati u naredne dvije godine kroz vlasničko, finansijsko i organizaciono restrukturisanje Željeznica.\nPrihod od prevoza robe, kao najznačajniji, planiran je na nivou od oko 40 miliona KM u 2017. uz stopu rasta od dva odsto u 2018. i 2019. godini, s obzirom na ograničenost tržišta i nalaz Svjetske banke koji je pokazao da je stanje u privredi takvo da nema značajnijeg prostora za rast tih prihoda, a nije realno očekivati ni povećanje granta iznad sadašnjih 25 miliona KM.\nUzimajući u obzir činjenicu da se prihodi ne mogu značajnije povećati, logično rješenje je predvidjeti kontrolu troškova u smislu smanjenja rashoda kroz, prije svega, najznačajnije dvije kategorije, a to su troškovi radne snage i finansijski rashodi.\nDa je to neminovno jasno je iz završnog računa za 2016. godinu gdje su u ukupnim rashodima od 96.724.895 KM dominirali troškovi zarada, naknada zarada i ostali lični rashodi sa 50.756.054 KM, što pokazuje da prihodi iz osnovne djelatnosti ne mogu pokriti troškove zarada i da se mora ući u reformske poteze čiji su efekti prikazani u 2018. i 2019. kroz Plan poslovanja.\nSvođenje broja zaposlenih na optimalno potreban smanjuje i troškove zarada. Planirano je da ŽRS ovu godinu završe sa 2.834, narednu sa 2.684 a 2019. godinu sa 2.534 radnika. Za zarade, naknade i ostale lične rashode u 2017. planirano je oko 42 miliona 640 hiljada KM, u 2018. godini 39,78 miliona KM, a u posljednjoj godini planskog perioda 37 miliona 377 hiljada KM. Pitanje viška radnika rješavaće se penzionisanjem, raspoređivanjem radnika u druga društva i isplatom otpremnina.\nIako smanjeni, troškovi održavanja i materijala za sve tri planske godine još uvijek su visoki, što je realno s obzirom na zastarjelost mobilnih i infrastrukturnih kapaciteta. Ako se u investicijama, kao četvrtoj fazi restrukturisanja, podrži obnova infrastrukturnih i mobilnih kapaciteta, prije svega nabavka lokomotiva, Željeznice će imati znatno manje troškove održavanja.\nKao rezultat mjera koje se preduzimaju u cilju stabilizacije poslovanja je smanjivanje gubitka koji je u ovoj godini planiran na nivou 27,04 miliona KM, narednoj 4,47 miliona KM a na kraju planskog perioda 679.640 KM.\nO ovom značajnom dokumentu, koji su prihvatili Odbor za reviziju i Nadzorni odbor ŽRS, izjašnjavaće se akcionari na vanrednoj sjednici Skupštine akcionara, zakazanoj za 13. april.


ACTiviraj se - pomozi da se nečiji san ostvari - Dan u Beogradu\nNaslovna » Porodica » Deca » ACTiviraj se – pomozi da se nečiji san ostvari\nACTiviraj se – pomozi da se nečiji san ostvari\nAh Neša 13. juli 2012. Deca Postavite komentar\nU okviru projekta „ACTiviraj se“ studenti i volonteri posećivaće domove za nezbrinutu decu i kroz druženje i interaktivne radionice, motivisaće ih i naučiti ponešto o društvu i svetu u kome žive. Studentska organizacija AIESEC realizovaće projekat od 18. jula do 18. avgusta.\nRadionice koje se organizuju biće na temu tolerancije, jednakosti, predrasuda kako bi deca razvila svest o tome a su svi u suštini jednaki. Prvi veliki događaj u okviru ovog projekta zakazan je u sredu, 18. jula, u osnovnoj školi „Kralj Petar Prvi“ (Kralja Petra Prvog 7), pod nazivom „Bojenje zidova“. Deca će imati prilike da boje zidove, pri čemu će sami odlučivati kako će to sve izgledati, dok će na kraju crtati siluete dece koja se drže za ruke, što će biti poruka jednakosti i tolerancije.\nVolonteri će se družiti sa decom iz Doma za nezbrinutu decu „Moša Pijade“ i proći će kroz edukaciju o tome kako prići deci, kako se zbližiti sa njima i kako se ponašati za vreme projekta.\nZainteresovani mogu da se prijave do 15. jula OVDE. (danubeogradu.rs)\nTagovideca dub radionice studenti volonteri\nPrethodni Letnji programi u Mirijevu\nSledeći Karakas: Najviši skvot na svetu


Veliki IT u malom preduzeću | PC Press\nVeliki IT u malom preduzeću\n4. septembar 2014. 2. septembar 2014. Nenad Veljković\nPoslovna moć je danas u rukama onih koji su najbolje ovladali informacijama od važnosti za biznis kojim se bave. A taj ključni korak napred ne može se ni zamisliti bez primene kompleksnih informacionih tehnologija. Danas je i kod nas moguće da efikasno upravljate složenim IT sistemom, ma koliko da ste veliki… ili mali.\nVelike kompanije u svojim IT odelenjima zapošljavaju čitave armije stručnjaka. Svaki od njih ima svoje mesto i ulogu – od tehničara koji rešavaju svakodnevne male zastoje u radu, preko administratora za mreže i servere, programera sa zadatkom da svakodnevno usavršavaju softver od značaja za poslovne aktivnosti preduzeća, do stratega čiji je zadatak da, kao dobri šahisti, uvek gledaju „barem dva poteza unapred“. Reklo bi se – na jednom mestu veliki spektar zadataka i znanja koji su neophodni da se stvore i održe uslovi za efikasno i profitablno poslovanje. A šta je sa onim manjim preduzećima? To je jedno od večitih otvorenih pitanja u globalnom IT i poslovnom svetu.\nUmesto IT odeljenja\nMala preduzeća sasvim sigurno nemaju IT odeljenja, što je sasvim normalno i očekivano jer njihove potrebe a ni mogućnosti ne opravdavaju takvu investiciju. Iskustvo je pokazalo da razni putevi mogu da dovedu do rezultata: organizacije sa desetak računara dosta dobro će da prođu ako povremeno angažuju nekoga ko će da rešava probleme u tekućem održavanju koji prevazilaze znanja i mogućnosti samih zaposlenih. Ona sa više od trideset računara opet imaju jasno izraženu potrebu da angažuju nekog ko bi se svakodnevno bavio raznim pitanjima iz oblasti informacionih i komunikacionih tehnologija i to ne samo na nivou tekućeg održavanja, već i na nivou strategije razvoja i implementacije novih tehnologija u poslovno okruženje. Između te dve krajnosti je siva zona u kojoj se nalaze svi ostali… a njih je mnogo!\nDa li ste najmanji, srednji ili najveći među malim preduzećima ne određuje samo broj radnika, već podjednako, ako ne i više, oblast kojom se bavite, finansijske performanse i tehnologije. U svakom slučaju, upravljanje informacionim sistemom je od suštinske važnosti za vaš dalji prosperitet. U većini slučajeva strateški IT menadžment je isključivo u rukama onih koji kompanijom upravljaju i tu se krije niz zamki – direktor, često i vlasnik preduzeća, u svom fokusu pre svega ima cilj da osnovnu delatnost vodi u održivom pravcu, što podrazumeva razvoj prisustva na tržištu i vešto balansiranje između prihoda i troškova. Kada su informacione tehnologije u pitanju, a naročito danas u vreme velikih izazova i brojnih mogućnosti, tipični rukovodilac nema na raspolaganju dovoljno vremena da se temeljno upozna sa svim mogućnostima koje se nude, a još manje ima vremena da se bavi strateškim pitanjima. Za njega je već veliko opterećenje što stalno mora da donosi odluke na najnižem nivou, a koje su praktično usmerene na održanje dobre poslovne klime i pritom retko koji od tih poteza donosi direktni pozitivni doprinos poslovanju, a svakako koštaju. Ili, da ne okolišemo dalje – u malim preduzećima rešavanje IT problema liči na sledeću situaciju: odeljenje A je dobilo dva nova kompjutera i štampač u boji i od tog trenutka odelenje B se oseća „manje vrednim“ i traži isto to, bez obzira da li im je potrebno ili ne. I tako u krug. Frustrirajuća situacija koja oduzima previše vremena i para, a treba je rešiti zarad dobre radne atmosfere.\nU takvom okruženju primetan je nedostatak dobrog rukovođenja u oblasti primenjenih informacionih tehnologija na nivou preduzeća. Rukovodilac je potrošio sve moguće vreme i novac, verovatno znatno više nego što je planirao, na kompjutere, štampače i mobilne telefone, tako da nije ostalo ni malo resursa da se bavi pitanjima strategije razvoja i investiciji u resurse i tehnologije koje bi kompaniji omogućile da što kvalitetnije raspolažu informacijama. A upravo je to pitanje na kojim treba da se bavi najviši nivo rukovodilaca u preduzeću.\nStrategija je neophodna\nKoliko god da je preduzeće malo ili veliko, u današnjim uslovima poslovanja strateško rukovođenje informacionim tehnologijama za svakog direktora, hteo to on ili ne, mora da bude na visoko postavljenoj lestvici prioriteta. Zaposlenje IT stratega po pravilu nije ekonomično rešenje kojem treba pribeći: takav stručnjak ima dugogodišnje iskustvo, određenu, ne tako malu vrednost na tržištu i adekvatno visoke ambicije. U maloj poslovnoj sredini njegove mogućnosti za delovanje su prilično sužene i često se posao sa strateškog nivoa gde treba da bude, svede na neprestano rešavanje svakodnevnih problema drugog i trećeg nivoa prioriteta. Na kraju od strategije nema ništa, za sitnice koje su se i ranije rešavale zaposlen je skup kadar i u takvoj situaciji niko nije zadovoljan.\nPrvi korak prema rešenju jeste da vlasnik ili direktor – u svakom slučaju, osobe koje donose ključne odluke unutar preduzeća – reši da se podigne temelj za strateško upravljanje informacionim sistemom preduzeća. To nije teško i ne zahteva previše vremena – dovoljno je samo da se sagledaju i okvirno definišu potrebe preduzeća. Zajedno sa potrebama treba sagledati i koliko novca i u kom vremenu ste u mogućnosti da izdvojite za takvo delovanje. Namerno nismo napisali koliko ste spremni, jer svaki rukovodilac nije spreman da izdvoji onoliko novca koliko je u mogućnosti. Zapravno, najsrećniji je kada ne mora da izdvoji ni malo novca, ali takvim razmišljanjem preduzeće neće daleko stići.\nSvetski trend – nastao ne iz mode, već iz realnih potreba i ekonomske opravdanosti, je da se za potrebe razvoja strategije, a pre svega na nivou analize i evaluacije prepoznatih rešenja angažuju eksterni resursi sa dovoljnim znanjem i iskustvom za takve poslove. Ne to nije neko ko ume da poveže računare ili da „podigne“ server. Nije ni neko ko je nedavno napustio školsku klupu i prepun je ideja i informacija o najsavremenijim tehnologijama. To je stručnjak sa dugogodišnjim iskustvom, dobrim poznavanjem ukupnog privrednog okruženja, tehnologija prisutnih u sredini u kojoj se radi i sa kontaktima u IT svetu. Takva osoba dobro razume mogućnosti i stremljenja preduzeća i lako ne podleže ushićenju koje donose najnovije tehnologije, već je u stanju da sagleda „širu sliku“ i da predloži održiva rešenja i da potom pomogne u angažovanju stručnjaka koji takva rešenja mogu da realizuju. Pritom, što je veoma važno, angažovanje stručnjaka sa strane, u odnosu na stručnjaka koji je zaposlen, garantuje da će se baviti onim zašta je zadužen i da ga organizacija svojom prirodom dešavanja neće odvući od ovog najvažnijeg posla ka rešavanju brojnih tekućih problema.\nRešenje postoji – treba ga primeniti\nBudžet postoji, strategija je doneta i… šta da se radi? Strategija je dobra onoliko koliko je dobar i održiv plan realizacije. A da bi bio dobar, potrebno je da bude ispunjeno nekoliko uslova. Prvi je da strategija ne bude preširoka, jer bolje je ostvariti tri cilja ako su tolike mogućnosti, nego imati želju da se dostigne pet, koje je nemoguće realizovati u vremenu i za novac koji je na raspolaganju. Druga ključna tačka održivog plana realizacije je da su odabrana rešenja i tehnologije koji daju rezultate i koji su ekonomski prihvatljivi, a za njih postoje resursi u okruženju sposobni da ih implementiraju na adekvatnom nivou. Namerno nismo rekli na najvišem nivou jer, budimo realni, očekivanja korisnika često znaju da budu veća od onoga što su oni sami u stanju da prihvate i kasnije primene. Adekvatan nivo znači da se ostvari moguće i da se stvore uslovi za dalji razvoj. I treća, po mnogima najvažnija, ali često i najslabija karika u ovom lancu je da su oni koji u preduzeću donose odluke sigurni da je to njihova strategija i da u nju veruju.\nPitanje je od esencijalne važnosti, jer svaka strategija ima svoj životni ciklus, traje određeno, ne tako kratko vreme i rezultate donosi u malim koracima, a na tom putu celu organizaciju čeka niz izazova koji po pravilu usporavaju ovo koračanje ka cilju. U slučaju kada najviši rukovodilac ili rukovodioci nisu spremni da idu do kraja i kada nisu svesni izazova koji ih očekuju, obično se koračanje na strateškom putu ne samo uspori, već i potpuno zaustavi. Dinamika realizacije strategije je isključiva odgovornost rukovodstva preduzeća, baš kao što je implementacija tehnologija na zadovoljavajući način u rukama odabranih stručnjaka.\nInformacione tehnologije i trendovi se mnogo brže pretaču do nas iz svetskog miljea, nego što je to slučaj sa znanjima i iskustvom u mnogim drugim oblastima. Istina je da u jednom delu mogućnosti nisu tako široke kao u najrazvijenim zemljama, ali svakako nisu ni na nivou da se rešenje ne može pronaći. To je dobra vest za našu priču.\nNa nivou malih i srednjih preduzeća efikasno upravljanje informacionim tehnologijama u preduzeću je nemoguće bez adekvatnog učešća pružalaca ICT usluga. Zapravo, oslanjanje na puni autsorsing ima puno ekonomsko opravdanje u informacionim sistemima određenih dimenzija, koje je najlakše opisati brojem radnih stanica – granica je oko 50 računara, možda u našim uslovima i nešto manje. Pored angažovanja neke organizacije koja će se baviti rutinskim održavanjem sistema u pogonu, danas kod nas ima dovoljan broj onih čije su usluge usmerene ka pružanju širokog spektra tehnologija bez kojih se moderna strategija razvoja i primene informacionih tehnologija ne može realizovati. Najveći broj malih i srednjih preduzeća ima problem gde da na adekvatan način smesti svu opremu koja je potrebna da bi se neophodne IT funkcije mogle da primene. Jedno od rešenja se nalazi u domenu virtuelizacije na postojećim resursima, koji su neefikasno iskorišćeni. Drugo je u iznajmljivanju adekvatnih resursa koji nisu instalirani u preduzeću, pa čak i ne moraju da budu u vlasništvu preduzeća. Osim uštede na prostoru i investiciji u servere i softver, štedite i na ljudskim resursima za tekuće održavanje sistema – sve to je uključeno u mesečni zakup i u ingerenciji je pružaoca usluge.\nPročitajte i: Srećan kupac je stalni kupac: Kvalitetno korisničko iskustvo kao osnova za uspešno poslovanje\nInternet provajdera danas ima u sasvim dovoljnom broju, a u gradskim sredinama skoro da nema lokacije na kojoj nije moguće da se obezbedi više tipova veze sa globalnom Mrežom, i to preko različitih pružalaca usluge koji koriste različite tehnologije i kanale veze. Možda vam to ne deluje mnogo bitno, ali stabilna i uvek prisutna veza sa svetom, gde deo poslovanja selite u „oblak“, je nešto što se podrazumeva, a jedan provajder, ma koliko bio pouzdan, i dalje je manje siguran nego dva.\nKada smo sagledali sve što je dostupno na polju infrastrukture – a vidimo da efikasnih, modernih i ekonomski prihvatljivih rešenja na polju infrastrukture ima i kod nas – par reči i o dostupnosti softvera, pošto bez njega čitava priča pada u vodu. Na jednoj strani imamo brojna rešenja u cloud‑u koja su nam dostupna podjednako koliko i bilo kome drugom u svetu, a problem plaćanja takvih usluga više ne postoji kao ograničenje – primećujemo da se i domaći proizvođači softvera polako ali sigurno usmeravaju i ka ponudi „softvera kao usluge“. Tu tek očekujemo zamah, jer mnogi od njih pred sobom imaju ne tako jednostavan zadatak da novu generaciju svojih poslovno‑informacionih sistema tehnološki prilagode ovakvoj vrsti primene. Zahvaljujući uvidu koji imamo znamo da nas na tom polju tek očekuje dinamičan i uzbudljiv razvoj ponude, a iskustva iz sveta kažu da SaaS rešenja imaju puno dobrih osobina. Čak i neke tehnologije koje su malim i srednjim preduzećima do sada bile preskupe i o njima se nije razmišljalo, npr. CRM, danas su prisutne u ponudi softvera kao usluge – neka od njih su plod primene globalno prihvaćene platforme na kojoj su realizovana domaća rešenja, što otvara mogućnost daljeg razvoja i prilagođenja konkretnim potrebama.\nNa kraju ostaje nam samo da zaključimo da više nema prepreke da se i naša mala i srednja preduzeća u oblasti primene modernih informacionih tehnologija izjednače, ili barem približe svetskim tokovima. Efikasno upravljanje informacionim sistemima je moguće na ekonomski i tehnološki prihvatljiv način. Jedino je potrebno da se na najvišem nivou u preduzeću o tome donese strateška odluka i da se krene u pravom pravcu i na pravi način. Resursi postoje, ali ih treba angažovati, a kako se ovo tržište dalje bude razvijalo, tako će kvalitet i kvantitet ponude rasti.\nTagovi: CRM, ICT usluge, IT sistemi, Milan Bašić, upravljanje\n← Eccentrix obuka\nApple zida misterioznu zgradu →